05:00 / 13.03.2017 1910 pdf Ўқиш режими + -\nАллоҳ таоло: «Ва сизлардан фақат зулм қилганларнинг ўзигагина етмайдиган фитнадан сақланинг. Ва билинки, албатта, Аллоҳнинг иқоби шиддатлидир», деган.\n«Зулм» деганда бир шахснинг иккинчи шахсга тажовуз қилишигина англанмайди, балки бу сўзнинг маъно қамрови кенг бўлиб, ҳамма ноҳақликлар, гуноҳлар унинг ичига киради. Хусусан, динни тарк этиш, Аллоҳнинг амрига юрмаслик катта зулм ҳисобланади. Қайси бир жамиятда ана шундоқ зулмлар содир этилса, ўша жамиятнинг барча аъзолари; зулм ишларни қилганларию, уларга бефарқ қараб турганлари биргаликда фитнага-оммавий бало-офатга гирифтор бўладилар. Шунинг учун ҳам Аллоҳ таоло Ўзига иймон келтирган бандаларини бундан огоҳлантириб, ушбу хитобни қилмоқда:\nЯна, эй зулм қилаётганлар ва уларга жим қараб турганлар:\nАлбатта, зулмга қарши курашиш осон эмас. Лекин мусулмон одам, қийинчиликлар олдида тушкунликка тушмаслиги керак. Ихлос билан харакат қилса, Аллоҳнинг Ўзи ёрдам беради.\nЗайнаб бинти Жаҳш разияллоҳу анҳодан ривоят қилинади: «Набий соллаллоҳу алайҳи ва салам уйқудан юзлари қизарган ҳода уйғониб: «Лаа илаҳа иллаллоҳу. Батаҳқиқ, яқинлашган ёмонликдан арабларнинг ҳолига вой бўлсин! Бугун Яъжуж ва Маъжужнинг тўғонидан манабунча очилди», дедилар.\nШарҳ: Кишилар ичида фисқи фасод кенг тарқалса Аллоҳ таоло. уларни агар ичларида аҳли солиш кишилар бўлса ҳам ҳалокатга дучор қилар экан. Шунинг учун кўпчили бўлиб фисқи фасодга қарши туриш лозим.\nШарҳ: Русулуллоҳ соллаллоҳу алайҳи ва салламга келажакда бўладиган баъзи ишлар, фитналар ва ҳодисалар билдириб турилган. Бу сафар ҳам у зот уйқудан чўчиб уйғониб анашундоқ нарсалардан бир нечасини айтганлар:\nАсосан, мусулмонлар орасида бўладиган, ҳазрати Усмонга қарши қўзғалган фитнадан бошланадиган фитналар ҳақида сўз кетмоқда.\nШарҳ: Фитна бўлганда ва унинг сабабидан ҳадокат келганда хўлу қуруқ ҳаммаси баробар ёнар экан. Ўша ҳалокат қасддан фитнага қўшилганни ҳам, мажбур бўлиб ноилож қўшилганни ҳам, йўловчини ҳам олиб кетар экан. Аммо бу дегани уларнинг ҳаммасининг оқибати бир бўлар экан-да дегани эмас. Вақти соати етиб қиёмат қоим бўлганда улар турли ҳолда қайта тириладилар. Бу дунёда иймонли, ибодатли ва амали солиҳли бўлганлар гўзал ҳолда, бошқалар эса бошқача ҳолда қайта тириладилар.\nШунинг учун одамлар ҳаммаси бузилиб кетиб бир ўзи қолганда ҳам мўмин банда Аллоҳ таоло.нинг айтганидан қолмаслиги лозим.\nШарҳ: Оммавий азобга лойиқ бўлган қавмнинг ичида бўлган одам ким бўлишидан қатъий назар уларга қўшилиб мусибатга учрайди. Аммо бу одамлар айниса, нима қилайлик, замон шу экан-да, дейишга зинҳор баҳона бўла олмайди. Мўмин банда дунёда ёлғиз ўзи аҳли иймонни тамсил қилаётган бўлса ҳам Аллоҳ таоло.нинг айтганидан қолмаслиги керак. Чунки, унинг иймони, ибодати ва амали солҳи ҳеч қачон зое кетмайди. Агар ўзи нобакорлар жамоасига қўшилиб ҳалокатга учраса ҳам иймони, ибодати ва амали солҳи уни охиртда қутқариб қолади. Барча бандалар қайта тириладиган пайтда у гўзал ҳолатда қайта тирилади ва ўз мукофотини заррача камимаган равишда олади.\nАҳмаддан ривоят қилинади: «Набий соллаллоҳу алайҳи ва саллам: «Замон яқин бўладир. Амал ноқис бўладир. Ўта бахиллик илқо қилинур. Фитналар зоҳир бўлур. Ҳамда ҳараж кўпаюр», дедилар.\nШарҳ: Бу ҳ-ш.да Русулуллоҳ соллаллоҳу алайҳи ва салламнинг замонларидан кейин чиқадиган баъзи ҳолатлар ҳақида сўз кетмоқда.\nБир вақтлар келиб диний таълимотларга амал қилиш, амали солиҳ қилиш камаяди. Бу ишларга нисбатан дангасалик пайдо бўлади. Гап кўпайса ҳам иш камаяди.\n«Ўта бахиллик илқо қилинур».\nБир вақтлар келиб одамлардан сахийлик кетиб бахил бўлиб қоладилар. Бахил бўлганларида ҳам ўта бахил бўладилар. Биров бировга бахил қилишни уят санамай қўяди.\nБир вақтлар келиб одамлар ўртасида турли туман фитналар кўтарилади. Фитна кетидан фитна келаверади.\nЯна ўша кишидан ривоят қилинади: «Русулуллоҳ соллаллоҳу алайҳи ва саллам: «Келажакда фитналар бўлур. Унда ўтирган тик тургандан яхшидир. Унда тик турган юргандан яхшидир. Унда юрган саъйи қилгандан яхшидир. Ким унга қизиқса ўзига тортади. Ким ундан паноҳгоҳ ёки қўрғон топса, у ила ўзини асрасин», дедилар». Тўртовлари ривоят қилган.\nШарҳ: Демак, фитнани сезган киши иложи борича ундан узоқда бўлишга ҳаракат қилмоғи керак.\nАбу Бакра розияллоҳу анҳудан дан ривоят қилинади: «Набий соллаллоҳу алайҳи ва саллам: «Албатта, келажакда фитналар бўлур. Огоҳ бўлинг! бунда яна фитналар бўлур. Унда ўтирган юргандан яхшидир. Унда юрган саъйи қилгандан яхшидир. Огоҳ бўлинг! Қачон у нозил бўлса ёки воқеъ бўлса, кимнинг туяси бўлса уни лозим тутсин, кимнинг қўйи бўлса уни лозим тутсин ва кимнинг ери бўлса у ерини лозим тутсин», дедилар.\nШунда бир киши: «Эй Аллоҳнинг расули Айтингчи, туяси, қўйи ва ери йўқ одам нима қилади?» деди.\n«Қиличини олиб тош билан тиғига уради. Сўнгра қочишга қодир бўлса қочиб кетади. Эй Аллоҳим, етказдимми?! Эй Аллоҳим, етказдимми?! Эй Аллоҳим, етказдимми?!» дедилар.\nШунда бошқа бир киши: «Эй Аллоҳнинг расули агар мажбур қилинсам ва мени икки сафга олиб борилса ёки икки гуруҳдан бирига олиб борилса ва бир киши мени қиличи билан урса ёки ўқ келиб мени қатл қилсачи?» деди.\n«Унга ҳам ўзининг гуноҳи, ҳам сенинг гуноҳинг бўлади. Ҳамда у дўзах соҳибларидан бўлади», дедилар». Муслим ва Аҳмад. ривоят қилган.\nШарҳ: Мусулмонлар орасида фитна чиққанда жуда ҳам хушёр бўлиш керак бўлади. Иложи борича ул фитнага аралашмаслик керак. Агар ҳайвонлари бўлса ўшаларни боқиш ила ўзини овутиб фитнадан четда бўлмоғи лозим. Ери бўлса, ерида ишлаб фитнага аралашмасин. Фитнада ишлатилиши лозим бўлган қурол ва асбоблари бўлса уларни йўқ қилсин.\nБировни ўшал фитнага мажбур қилиб аралаштирган одам ҳам ўзининг, ҳам ўша мажбур қилинган одамнинг гуноҳига қолади. Фатнада фаоллик кўрсатиб бошқаларни унга тортган одам дўзахи бўлади.\nСаъд ибн Абу Ваққос розияллоҳу анҳудан : «Эй Аллоҳнинг расули Айтингчи, агар у менинг тепамга, уйимга бостириб кириб мени ўлдириш учун қўлини чўзсачи?» деди.\n«Худди одамнинг қотил ўғлига ўхшаш бўл; «Агар сен мени ўлдириш учун қўл кўтарсанг, мен сени ўлдириш учун қўл кўтармасман», дедилар». Аҳмад. ва Термизий ривоят қилган.\nШарҳ: Одамнинг икки ўғли бор экан, улар қурбонлик қилишибди. Бирларининг қурбонлиги қабул бўлибди. Иккинчиларининг қурбонлиги қабул бўлмапти. Шунда қурбонлиги қабул қилинмаган ўғил қурбонлиги қабул қилинганга ҳасад қилиб, кўра олмасдан, мен сени албатта ўлдираман, дебди. Инсон қалбига ҳасад кирганда шундай бўлади. Қурбонлиги қабул бўлмагани унинг яхши киши эмаслигига далолат эди. Қурбонлиги қабул бўлгани эса, иккинчи ўғилнинг яхши инсонлиги учун эди. Яхши одам доимо яхши бўлади. Ҳатто қийин ва шиддатли пайтларда ҳам, ҳаёти хавф остида турганда ҳам, яхшилигича қолади. У ўзига тажовуз қилиб турган шахсга қараб, хотиржамлик билан:\n«албатта, Аллоҳ тақводорлардангина қабул қилади», деди.\nИнсоннинг яхши амалларининг, жумладан қурбонлигининг Аллоҳ таоло ҳузурида қабул бўлиши, амал эгасининг тақводор эканини англатади. Бу билан у ўзига суиқасд қилиб турган душманни ҳам тақводор бўлишга даъват этди. Кейин эса, янада хотиржамлик билан, биродарининг шаррини кесиш учун:\n«Агар сен мени ўлдириш учун қўл кўтарсанг, мен сени ўлдириш учун қўл кўтармайман», деди.\nҲақиқий тақводор, Аллоҳдан қўрққан инсоннинг гапи шундоқ бўлади. У шу билан ёмонликнинг олдини олишга, ҳасадчининг ҳасад оловини совутишга ҳаракат қилмоқда.\n«Мен, албатта, оламларнинг Робби Аллоҳдан қўрқаман», деди.\nЯъни, менинг тутган бу йўлим сендан ёки ўлимдан қўрққанимдан эмас, балки бошқа бир инсонни ўлдириш гуноҳ бўлгани учун, Аллоҳнинг олдида гуноҳкор бўлиб қолишимдан қўрққанимдан шундай қиламоқдаман, деди.\nБундан кейин эса, биродарини бу ишдан қайтариш мақсадида оқибат нима бўлишини ҳам эслатиб қўйди:\n«Мен, албатта, менинг ҳам гуноҳимни, ўзингнинг ҳам гуноҳингни олиб кетишингни, шу сабабдан дўзах аҳлидан бўлишингни хоҳлайман. Ана ўша золимларнинг жазосидир», деди».\nЯъни, агар сен Аллоҳдан қўрқмай мени ўлдирадиган бўлсанг, мени ўлдирганинг гуноҳини ҳам оласан ва олдинги қурбонлигингнинг қабул бўлмагани гуноҳини ҳам оласан. Гуноҳ устига гуноҳ қилган бўласан. Оқибатда сенга бериладиган жазо ҳам ортади ва дўзахга тушасан, деди.\nМусулмонлар орасида фитна чиққанда ҳам ўзини билган кишилар худди шунга ўхшаш йўлни тутишга ўтишлари лозимлигини ушбу ҳ-ш.дан ўрганиб оламиз.\nАбу Бакра розияллоҳу анҳудан дан ривоят қилинади: «Русулуллоҳ соллаллоҳу алайҳи ва салламнинг: «Қачон икки мусулмон қиличлари ила юзмаюз келсалар, иккиси ҳам аҳли дўзахдан бўлур», дедилар.\n«Қотилку майли, мақтулга нима бўлади?» дейилди.\n«У ўз соҳибини қатл қилишни ирода қилган эди», дедилар». Учовлари ривоят қилган.\nШарҳ: Шунинг учун ҳар қанча фитна бўлса ҳам икки мусулмон бир-бирига зинҳор қўл кўтармаслиги зарур.\nМуслимнинг ривоятида: «Қачон икки мусулмоннинг бири ўз биродарига силоҳ кўтарса, иккиси ҳам жаҳаннам жари ёқасига боради. Агар улардан бири ўз соҳибини қатл қилса, унга иккиси ҳам баробар дохил бўлади», дейилган.\nШарҳ: Бир-бирига қарши силоҳ кўтарган икки муслмон ҳали урушни бошламасларидан туриб дўзахнинг ёқасига бориб қоладилар. Уларнинг дўзахга тушишилари учун жангни бошлашларининг ўзи кифоя қилади. Бошқа нарсанинг кераги йўқ.\nАҳмад. ва Термизийнинг ривоятида: «Албатта, келажакда фитна бўлур. Ул арабларни таг туби ила қирадир. Унинг қатл қилинганлари дўзахдадир. Унда тил қиличнинг ботишидан кўра шиддатлироқ бўлади», дейилган.\nШарҳ: Аслида фитнани оғзига кучи етмаган шаллақилар бошлайди. Тилга зеб берганларнинг касофатидан фитна қўзғалиб ҳаммани ўз домига тортади. Шунинг учун ҳам тил қиличнинг ботишидан кўра шиддатлироқ бўлади.\nАҳмаднинг ривоятида: «Албатта, фитналардан четда бўлган саодатмандир. Албатта, фитналардан четда бўлган саодатмандир. Албатта, фитналардан четда бўлган саодатмандир. Ким мубтало бўлсаю сабр қилса, ҳасратдадир», дейилган.\nШарҳ: Демак, мусулмонлар орасида оммавий фитна бошланганда четда қолган киши бахтли киши бўлар экан. Фитнага аралашган одам ҳасратсиз қолмас экан.\nСавбон розияллоҳу анҳудан дан ривоят қилинади: «Набий соллаллоҳу алайҳи ва саллам: «Албатта, Аллоҳ менга ерни сиқимлаб кўрсатди. Бас, мен унинг машриқларию мағрибларини кўрдим. Албатта, умматимнинг мулки менга унинг сиқимлаб кўрсатилган жойигача етади. Менга икки канзни; қизилни ва оқни берилди. Албатта, мен роббимдан умматимни оммавий қаҳат ила ҳалок қилмаслигини ва уларнинг устидан ўзларидан бўлмаган душманнинг султонини ўрнатилмаслигини ва у уларнинг ҳовлиси ўртасини мубоҳ кўрмаслигини сўрадим. Албатта, роббим: «Эй Муҳаммад! Албатта, Мен бир қазони қилсам, уни рад қилиб бўлмас. Албатта, Мен сенга сенинг умматингни оммавий қаҳат ила ҳалок қилмасликни ва уларнинг устидан ўзларидан бўлмаган душманнинг султонини ўрнатилмаслигини ва у уларнинг ҳовлиси ўртасини мубоҳ кўрмаслигини бердим. Агар уларга қарши у(ер)нинг атрофидаги ёки атрофлари орасидаги шахслар жам бўлсалар ҳам. Ҳаттоки баъзилари баъзиларини ҳалок қилсалар ва баъзилари баъзиларини асир олсалар ҳам», деди», дедилар». Муслим Термизий ва Аҳмад ривоят қилган.\nВа икковлари: «Албатта, мен ўз умматимга залолатга кетказувчи имомлардан хавфсирайман. Қачон умматим устига қилич солинса, у ундан то қиёмат кунигача кўтарилмас. Токи менинг умматимдан баъзи қабилалар мушрикларга қўшилмагунича ва токи менинг умматимдан баъзи қабилалар бутларга ибодат қилмагунича қиёмат қоим бўлмас. Албатта, келажакда умматим ичида ўттизта каззоб чиқгай. Уларнинг барчаси пайғамбарлик даъвосини қилгай. Ҳолбуки, мен набийларнинг охиргисиман. Мендан кейин набий йўқдир. Менинг умматимдан бир тоифаси ҳақда устин бўлган ҳолларида бардавом бўлурлар. То Аллоҳнинг амри келгунча уларга қарши чиққанлар зарар етказа олмас», дейилган.\nАбу Мусо розияллоҳу анҳудан дан ривоят қилинади: «Набий соллаллоҳу алайҳи ва саллам фитна ҳақида сўзлай туриб: «Ўшанда камонларингизни синдиринг. Ватарларингизни узинг. Уйларингиз ичларини лозим тутинг ва Одамнинг ўғли каби бўлинг», дедилар». Термизий ва Аҳмад. ривоят қилган.\nШарҳ: Муслмонлар орасида фитна туфайли чиқадиган урушда ишлатилиши лозим бўлган барча қуролларни йўқ қилиб ўша урушда қатнашмасликка ҳаракат қилиш керак экан. Одам отанинг икки жанжаллашиб қолган ўғлидан бири «Агар сен мени ўлдириш учун қўл кўтарсанг, мен сени ўлдириш учун қўл кўтармайман» дегани каби иш тутиш керак экан.\nЭй Аллоҳнинг расули Фитна вақтида одамларнинг яхшиси ким?» дейилди.\n«Чорвасининг ичида унинг ҳаққини адо қилиб, роббисига ибодат қилиб юрган киши ва отини бошини тутиб душманни қўрқитиб, душман уни қўрқитиб юрган киши», дедилар».\nШарҳ: Мусулмонлар бир-бири билан фитна туфайли жангга киришганида бу фитнага қўшилмай ўзининг мол ҳолини боқиб ибодатини қилиб юрган ёки чегарада юртини ҳимоя қилиб турган кишилар энг яхши одамларга айланар экан.\nРусулуллоҳ соллаллоҳу алайҳи ва саллам: «Мўминга ўзини ўзи хорлаши ярашмас», дедилар.\n«Қандоқ қилиб ўзини хорлайди?» дейишди.\n«Ўзини тоқатидан ташқари синовга дучор қилиш билан», дедилар».\nШарҳ: Мўмин киши учун қўлидан келмаган ишга беҳуда уриниш ўзини ўзи хорлаш бўлар экан. Айниқса, фитнага аралашиш бу ишларнинг энг ёмони бўлади.\nАли Аҳбон ибн Сойфий ал-Ғифорийдан ўзи билан бирга чиқишни талаб қилганда у: «Албатта, халилим, амакингнинг ўғли менга қачон одамлар ихтилоф қилсалар ёғочдан қилич тутишмни таъйинлаган эдилар. Батаҳқиқ, мен ўшани тутдим. Агар истасанг сен билан ўшани кўтариб чиқаман», деди.\nАли уни тарк қилди». Ушбу учтани Термизий ривоят қилган.\nШарҳ: Шу сабабдан баъзи саҳобалар Аҳбон ибн Сойфий ал-Ғифорий розияллоҳу анҳудан га ўхшаб ҳазрати Али билан Муовия розияллоҳу анҳудан нинг ораларидаги ихтилофда қатнашмаганлар.\n05:00 / 13.03.2017 1746\n05:00 / 13.03.2017 2175\nҚуръон ҳомилларининг ахлоқи\nТақдимҚуръон аҳлини Ўз аҳлим деб эълон қилган Аллоҳ таолога беҳисоб ҳамду санолар бўлсин. Қуръон аҳлининг пешвоси Росулимиз Муҳаммад Мустафо соллаллоҳу алайҳи давоми...\n1543 05:00 / 13.03.2017\nАбу Сирма розияллоҳу анҳудан ривоят қилинади.Расулуллоҳ соллаллоҳу алайҳи васаллам .Аллоҳим Албатта мен Сендан беҳожатлигимни ва мавломнинг беҳожатлигини давоми...\n3048 05:00 / 13.03.2017\n1697 05:00 / 13.03.2017\nМеҳроб шаҳиди, аллома Муҳаммад Саъид Рамазон Бутий раҳимаҳуллоҳнинг мелодий 2002 йил 4 январда қилган жумъа хутбалариАлҳамдулиллаҳ. Алҳамдулиллаҳ. Аллоҳ таолога давоми...\n3715 12:29 / 15.03.2017\n47974 11:58 / 10.10.2018\n60614 11:56 / 10.10.2018\n6682 16:57 / 17.05.2019\n12701 15:03 / 10 март


15:10 / 24.03.2019 1840 pdf Ўқиш режими + -\nОила барпо бўлгач, шариатимиз келин ва куёвнинг зиммасига бир қанча мажбуриятларни юклаб қўйган. Икки тараф ана шу мажбуриятларни ўз ўрнида адо этса, оила тинч, сокин ва мустаҳкам бўлади. Икки тарафдан бирлари ўз вазифасини пайсалга солса, бажармаса, ўша оилада нотинчлик содир бўлаверади.\nНикоҳ ўқилгандан кейин куёвнинг зиммасига келиннинг барча нафақаларини қилиш мажбурияти тушади. Бирорта куёв ўз жуфти ҳалолининг нафақасини қилишдан бош тортишга ҳаққи йўқ.\nХўш, бу нафақага нималар киради?\nКуёв келинни озиқ-овқат, кийим-кечак, уй-жой, бемор бўлганда дори-дармон, илм олиши учун ўқув қуроллари (китоб, дафтар кабилар) билан таъминлаш нафақага кирувчи нарсалардир.\nДемак, аёли бемор бўлганда, уни даволатиш ўрнига ота-онасининг уйига олиб бориб қўяётган эркаклар аёлнинг ҳаққига хиёнат қилаётган бўлади.\nНикоҳи ўқилгандан кейин келин куёвнинг гуноҳ бўлмаган буйруқларини, айтган ишларини бажариши, эридан рухсатсиз ташқарига чиқмаслиги, эридан рухсатсиз ҳеч кимга ҳеч нарса бермаслиги, эридан рухсат олмай бирор кишини уйга киритмаслиги, эри олиб келган нарсаларни исроф ва бахиллик қилмай ишлатиши шарт бўлади.\nАфсуски, бугунги кунда келин ота-онасини кўриш учун уйига борганда, куёв томон келиннинг нимадир кўтариб келишини кутиши, ҳайит, арафа кунларида қудалардан таом, ширинлик ва либослар кутиш ҳоллари кенг авж олган. Бундай ҳолат куёв тарафдагилар учун уят, ор-номусдир. Нафақани қилиб бериши вожиб бўлган куёв тараф ожиза келин тарафнинг юборадиган нарсасига кўз тикиб туриши жуда хунук ҳолатдир.\n12:30 / 24.03.2019 1701\nТаълим соҳасида халқаро ҳамкорлик одимлари: Паханг университети\n10:33 / 23.03.2019 1351\nВуҳайб ибн Вирддан ривоят қилинади Ийсо алайҳиссалом бир ҳаворийлари билан кетаётиб, қалъада яшайдиган ўғрининг олдидан ўтиб қолдилар. Ўғри уларни кўргач, Аллоҳ давоми...\n1675 17:02 / 10.12.2018\n1785 07:30 / 28.03.2019\n1180 11:03 / 20.11.2018\n3062 12:10 / 24.04.2019\n46 18:00 / 28 январь


ЎзПФЛ илк бор Про лига ва аёллар жамоаларини лицензиялашдан ўтказишга эришди\n28 сен 12:49 Ko'rildi: 4 marta\nОсиё футбол конфедерацияси талаби асосида Суперлига клублари лицензиялаш жараёнидан ўтиши сизга маълум.\nБунда халқаро майдонда ўйнаш имконияти кам бўлган клублар илгари лицензиялаш масаласига жиддий эътибор қаратмаган.\nЎзПФЛ раҳбариятида ўзгариш юзага келгач, янги таркиб илк ишни айнан шу жараёнга эътибор қаратишдан бошлади. Ва биз эндиликда нафақат Суперлига, балки Про лига клубларини ҳам лицензиялашдан ўтказишга эришдик. Яъни, бугунга келиб Суперлига ва Про лига клубларига қўйиладиган талаблар ўртасидаги катта тофовут босқичма-босқич қисқартирилмоқда. Бу келажакда Про лига орқали Суперлига йўлланмасини қўлга киритган клублар талаблар борасида катта муаммолар қаршисидан чиқишининг олдини олади.\nҚувонарли жиҳати шундаки, жорий йил ҳисобидан ОФК лицензиясини олиш учун нафақат Coca-Cola Суперлига жамоалари, балки бир нечта Про лига клублари ҳам жиддий даъвогар бўлиб турибди. Содда қилиб тушунтирганда, ЎзПФЛ сўнгги бир йил давомида нафақат клубларга талаб қўйди, балки уларнинг ижроси масаласида клублар билан ҳамкорлик қилди. Бунинг натижасида Ўзбекистон тарихида илк бор қуйи лига клублари ҳам ОФК томонидан қўйилган минимал талабларга жавоб бериш арафасида турибди.\nОФК, шунингдек, бу йилдан эътиборан аёллар жамоаларини ривожлантириш масаласига аҳамият бермоқда. Хусусан аёллар жамоалари синов тариқасида илк бор лицензиялаш жараёнидан ўтказилди ва Ўзбекистон кам сонли аъзо мамлакатлар қаторида аёллар клубларини ҳам лицензиялашга жалб этди. 2022 йилдан эътиборан бу жараён барча аъзо мамлакатлар учун мажбурий бўлади. 2023 йилдан бошлаб эса аёллар жамоалари иштирокида тўлақонли Осиё Чемпионлар лигаси ташкил этиш режага киритилган. Олдинга ўтиб шуни айтиш керакки, жорий мавсум ҳисобидан камида 2 та аёллар жамоамиз ОФК лицензиясини қўлга киритиши мумкин. Бу эса қитъа миқёсида Ўзбекистон имиджига ижобий таъсир кўрсатади.\n» Online: 3/125


Педагог ҳам китоблар муаллифи\nБугун ҳукуматимиз томонидан ўқитувчи зиёлиларга катта эътибор қаратилмоқда. Улар ўз меҳнатларидан эъзоз топиб, Ватанимизни юксак мукофотларига, унвонларига сазовор бўлмоқдалар. Улар меҳнатига берилган юксак баҳо таълим тизимига кўрсатилган улкан эътибордир. Бу йил 28 июль куни ана шундай улкан эътибор таълим аҳлига яна бир бор кўрсатилди. Шу куни туманимиздаги 8-мактаб ўқитувчиси, тарих фани фидойиси Усмон Жўраевга “Турон” фанлар академияси томонидан “Академик” унвони берилди. Усмон Жўраев туманимиздаги “Катта Равот” маҳалласида таваллуд топган. 8-мактабда ўқиб юрган кезларида методик ўқитувчи Эшқул Муртозоев, Эгамберди Мирзақуловлар унинг қалбида ўқитувчилик касбига бўлган қизиқишни алангалатдилар. У болалигидан тарих фанига қизиқарди, тарих фани дарсларида устозларининг сабоқларини завқ-шавқ билан тинглар эди. Тарихий асарларни кўпроқ мутолаа қилганиданми ёки юқорида номлари зикр этилган устозлари сабабли, ҳужжатларини ҳеч иккиланмай Тошкент Давлат университетининг тарих факультетига топширди.\nЁшлигидан отадан эрта етим қолиб, кўп қийинчиликлар кўришига қарамай илм йўлини тутган Усмон Жўраев талабалик даврида ҳам илмга чанқоқлиги, чаққон ва тиришқоқлиги билан тенгдошларидан ажралиб турарди. У талабалик давридаёқ аъло ўқишлари ва жамоат ишларидаги фаоллиги учун “Меҳнатда ўрнак кўрсатганлиги учун” медали билан мукофотланди. 1973 йил Олмота шаҳрида университетлар талабалари ўртасида ўтказилган халқаро илмий кенгашда ўз маърузаси билан иштирок этди.\nБеш йил ҳам ортда қолди. У ўзи ўқиган мактабга ишга келди. Ишга келган йилиёқ у ўзининг изланувчан ва талабчанлигини намойиш эта билди. Тарих ва ҳуқуқшунослик фанларидан дарсларни ноанъанавий тарзда ўтиб, устозлари ишончини қозонди.\nУсмон Жўраев 1981 йилда Ўзбекистон ўқитувчиларининг VI-съездида делегат этиб сайланди. Унинг илмий мақолалари газета ва журналларда чоп этила бошланди. Бу хизматлари учун “Халқ таълими аълочиси” кўкрак нишони билан тақдирланди. 1984 йилда Москва шаҳрида ўтказилган тарих-ҳуқуқ фани ўқитувчиларининг илмий-амалий конференциясида ўз маърузаси билан қатнашди. 1985 йилда унга “Методист ўқитувчи” унвони берилди.\n-Истиқлол менга бахт берди, -дейди Усмон Жўраев. –Мустақиллик туфайли ўз касбимдан эъзоз топдим. Ижод қилишга, илмий изланишлар олиб боришга, илм-фаннинг юксак чўққиларини эгаллашга имкониятлар яратилди.\nИжодкор ўқитувчи 1995 йилда иккинчи даражали “Соғлом авлод учун” ордени билан тақдирланди. 1998 йилда Саиджонов ҳаммуаллифлигида “Дунё динлари тарихи” бўйича ўқитувчига қўлланмани нашрдан чиқарди. Шундан сўнг республика таълим марказининг тарих ва ижтимоий фанларни ўқитиш бўйича илмий кенгаш аъзолигига қабул қилинди. 1998 йил унинг хизматлари эвазига 8-мактаб тарих фани бўйича республика таянч мактаби этиб белгиланди. Мактабда иккинчи марта республика тарих фани ўқитувчиларининг конференцияси ўтказилди.\nТиниб-тинчимас Усмон Жўраевга 2000 йилда “Ўзбекистонда хизмат кўрсатган халқ таълими ходими” фахрий унвони берилди. Ижодкор ўқитувчи 2004 йилдан бошлаб Ўзбекистонда янги авлод дарсликларини яратиш учун эълон қилинган Республика танловида иштирок этди ва 5-синф “Тарихдан ҳикоялар”, 8-синф “Ўзбекистон тарихи”, 8-синф “Жаҳон тарихи”, 9-синф “Жаҳон тарихи” дарсликларини яратди. Бу дарсликлар етти тилда нашр этилган. Шу кунгача тўрт марта қайта нашрдан чиқди. Ижодкор ўқитувчининг хизматлари инобатга олиниб, 2005 йил “Эл-юрт ҳурмати” ордени билан тақдирланди. 14 йил давомида тарих фани бўйича ўтказилган методик йиғилиш, конференцияларда ўз маърузалари билан иштирок этиб келмоқда. Усмон Жўраев нафақат ижодкор ўқитувчи, тарих фанининг билимдони, балки жамоат ишларида ҳам фаол, жамиятнинг олди инсонларидан биридир. У бир неча маротаба Халқ депутатлари туман Кенгашига депутат этиб сайланди. Унга депутат сифатида “Катта Равот” округидангина эмас, туманимизнинг барча ҳудудларидан фуқаролар ишонч билан мурожаат қилишади.\n-Ўзбекистоннинг тарихи қанчалар буюк бўлса, унинг келажаги ҳам шунчалар буюкдир, -дейди Усмон Жўраев. –Бугун мен ишлаётган мактабда таҳсил олаётган ёшларнинг пухта билим олишлари учун барча шарт-шароитлар яратилган. Мактабда ишлаётган 40 нафар педагог ходимларнинг 38 нафари мен ўқитган ўқувчиларим, шогирдларим. Мен улар сафида юртимиз тараққиёти учун хизмат қилаётганимдан фахрланаман.


Бугун юртимизда тадбиркорлар учун яратилган кенг имтиёз ва қулайликлар самараси натижасида ушбу соҳа вакилларининг юртимиз иқтисодиётидаги улуши янада ортиб бормоқда. Бироқ, ушбу имкониятлардан самарали фойдаланиб, ўз фаолиятини мавжуд қонун талаблари асосида ривожлантириш ўрнига турли хил қонунбузарлик йўллари билан даромадини оширишни кўзловчи «тадбиркор»лар ҳам афсуски учраб туради.\n- савдо ва хизмат кўрсатиш қоидаларини бузган 767 нафар шахсга нисбатан Маъмурий жавобгарлик тўғрисидаги кодекснинг 164-моддаси билан 114,7 миллион сўм миқдорида маъмурий жарима қўлланилди;\nа) харидорга товарлар, маҳсулотларни (хизматларни) чек (квитанция, счет) бермасдан сотиш (хизмат кўрсатиш) бўйича 480 нафар шахсга нисбатан 71,8 миллион сўм;\nб) назорат-касса машиналарини қўллаш тартибига риоя этмаслик бўйича 210 нафар шахсга нисбатан 31,5 миллион сўм;\nв) тўлов терминаллари билан жиҳозлаш ва пул ҳисоб-китобларини амалга оширишда уларни қўллаш тартибига риоя этмаслик бўйича 64 нафар шахсга нисбатан 9,5 миллион сўм;\nг) нархларни асоссиз равишда ошириш бўйича 13 нафар шахсга нисбатан 1,9 миллион сўм миқдорида маъмурий жарималар қўлланилди;\n- бинони, иншоотни ёки уларнинг бир қисмини, турар жойни нотариал тасдиқланган шартномасиз ижарага ёки текин фойдаланишга берган 68 нафар фуқарога нисбатан Маъмурий жавобгарлик тўғрисидаги кодекснинг 1591-моддаси билан 50,9 миллион сўм;\n- уй-жойга доир мулк ҳуқуқини кўчмас мулкка бўлган ҳуқуқларни давлат рўйхатидан ўтказишни амалга оширувчи органларда ўз вақтида расмийлаштирмаган 439 нафар фуқарога нисбатан Маъмурий жавобгарлик тўғрисидаги кодекснинг 160-моддаси 2-қисми билан 65,8 миллион сўм;\n- даромадлар тўғрисидаги декларацияни солиқ органига ўз вақтида тақдим этмаган 175 нафар фуқарога нисбатан Маъмурий жавобгарлик тўғрисидаги кодекснинг 174-моддаси 3-қисми билан 26,3 миллион сўм;\n- ноқонуний тадбиркорлик фаолияти билан шуғулланган 431 нафар фуқарога нисбатан Маъмурий жавобгарлик тўғрисидаги кодекснинг 176-моддаси 1-қисми билан 323,6 миллион сўм;\n- автомобиль транспортида йўловчилар ташиш фаолияти билан лицензиясиз шуғулланган 409 нафар фуқарога нисбатан Маъмурий жавобгарлик тўғрисидаги кодекснинг 1763-моддаси билан 306 миллион сўм;\n- солиқ ҳисоботини солиқ органига ўз вақтида тақдим этмаган корхоналарнинг 855 нафар мансабдор шахсларига нисбатан Маъмурий жавобгарлик тўғрисидаги кодекснинг 175-моддаси 1-қисми билан 128 миллион сўм;\n- дебиторлик қарзи муддатлари ўтказиб юборилган корхоналарнинг 17 нафар мансабдор шахсларига нисбатан Маъмурий жавобгарлик тўғрисидаги кодекснинг 175-моддаси 3-қисми билан 25,5 миллион сўм;\n- солиқлар ва бошқа мажбурий тўловларни тўлаш учун тўлов топшириқномасини хизмат кўрсатаётган банкка ўз вақтида тақдим этмаган корхоналарнинг 231 нафар мансабдор шахсларига нисбатан Маъмурий жавобгарлик тўғрисидаги кодекснинг 175-моддаси 6-қисми билан 104 миллион сўм миқдорида маъмурий жарима қўлланилган.\nНазарбоев «жамиятни беқарорлаштиришга уриниш ҳаракатлари»ни тўҳтатишга чақирди Номингизга доғ тушмасин!


06 март 2021, Тошкент вақти: 07:22\nШарғун кўмир конининг қарийб 200 нафар ишчиси 14-15 август кунлари иш ташлаган эди.\n"Шарғункўмир" АЖ диспетчерининг Озодликка билдиришича, автоҳалокатга учраганлар АЖ билан ҳамкорлик қилувчи хитойлик кончиларнинг кунбай ишловчи мардикорлари бўлган. \nСариосиё Ички ишлар бўлими ходимининг Озодликка айтишича, ҳалокат ҳайдовчининг Шарғун кўмир кони яқинидаги тоғли ҳудудда автомобилни идора қила олмай қолиши натижасида юз берган.\nСариосиё туман марказий касалхонаси бош врачига кўра, бир киши воқеа жойида ҳалок бўлди, яна бир киши касалхонада вафот этди.\nГувоҳларнинг айтишича, 29 октябрь кечқурун автоҳалокатга учраган учинчи шахс вафот этди.\nСариосиё ИИБ ходимига кўра, автоҳалокат Шарғун кўмир конидан унча узоқ бўлмаган тоғли ҳудудда 28 октябрь тунда юз берган:\n“Кон ишчилари ишдан чиқиб, юк машинасида уйга қайтадиган бўлган. Тоғли жой, пастга тушадиган йўл. Ҳайдовчи машинани холостой қилган. Кабинада ҳайдовчи ва яна бир киши бўлган, тепада уч киши бўлган. Кейин машина тез юриб кетиб, ҳайдовчи машинани идора қила олмай қолган. Кабинадагилар ўзларини ерга отган. Қолган уч киши машина билан жардан оқиб ўтувчи дарёга қулаган".\nУнинг қўшимча қилишича, бир киши воқеа жойида ҳалок бўлган, қолган тўрт шахс дарҳол туман марказий касалхонасига келтирилган.\nСариосиё туман марказий касалхонаси бош врачи Муродилла Қодировнинг айтишича, касалхонага ҳайдовчи дохил тўрт киши 29 октябрь соат 00:40-да келтирилган.\n- Бири бизга реанимацияга келтирилгандан кейин ярим соатлардан кейин ўлди. Шофёрнинг ёнидаги ўзини ерга отган йигитни, бир суткалар ўтиб, стационар назорат қилиб, уйига жавоб бердик. Иккитаси ётибди, - деди Муродилла Қодиров.\nУнинг сўларига кўра, касалхонада ётганлардан бир нафарининг аҳволи оғир қолмоқда.\n- Бош мия жароҳати бор, оёғида синиғи бор, белининг 2-, 4- умуртқалари синган. Ҳайдовчининг бош мияси ва бошқа жойлари жароҳат олган, - деди туман бош врачи.\nҚурбонлар яқинларидан бири беморхонада ётган учинчи шахс 29 октябрь куни соат 16 ларда вафот этганини билдирди.\nОзодликнинг айни маълумотни текшириш мақсадида Сариосиё туман бош врачига қайта боғланиш уринишлари натижа бермади.\nХитойлик кончиларнинг мардикорлари\n1954 йилда эксплуатацияга топширилган Шарғун кўмир конини "Шарғункўмир" акциядорлик жамияти бошқаради.\n"Шарғункўмир" АЖ кадрлар бўлими ходими автоҳалокат қурбонлари АЖ билан меҳнат шартномаси имзоламаганини билдирди.\n"Шарғункўмир" АЖ ҳозирда кўмир конида 2017-2020 йилларга мўлжалланган 105,5 миллион долларлик лойиҳани амалга оширмоқда.\nХитой билан ҳамкорликдаги ушбу лойиҳага кўра, 2021 йилдан бошлаб бир йилда 900 минг тонна тошкўмир қазиб олинади.\n"Шарғункўмир" АЖ диспетчери сўзларига кўра, автоҳалокатга учраган шахслар АЖ билан ҳамкорлик қилувчи хитойлик кончиларнинг кунлик ёлланма ишчилари бўлганлар.\nУлар Шарғун кўмир конидан 5 км узоқликда жойлашган Ғазнобод қишлоғида истиқомат қилишган.\nОзодлик суҳбатлашган қурбонлар яқинларидан бири бахтсиз ҳодиса Ғазнобод қишлоғи аҳолисининг ғазабини қўзғатганини айтди:\n"Ғазнобод қишлоғидан кўпчилик хитойлик кончилар билан меҳнат шартномасиз ишлашади. Кунбай ишлашади. Хитойликлар уларга кунига тахминан 80 минг сўм тўлашади. Қишлоғимиз ёшлари "Шарғункўмир" акционерлик жамиятидаги мансабдор шахсларнинг қинғир ишлари касрига қолишяпти. Бу оддий халқнинг раҳбариятга ғазабини кузғатяпти".\nШарғун кўмир конининг қарийб 200 нафар ишчиси 14-15 август кунлари иш ташлаб, "иш ҳақининг ниҳоятда озлиги, корхона раҳбарларининг ғайриқонуний ишлари, давлат мулкларининг талон-торож қилинаётганига" норозилик билдирганди.\nКон ишчилари эътирозига "Ўзбекистон темир йўллари" АЖнинг 24 август куни расмий баёнот тарқатиб, тўққиз мулозимни ишдан олган эди.


МАКТАБЛАРНИНГ КОРОНАВИРУС ТУФАЙЛИ ЁПИЛИШИ ИНКОР ЭТИЛДИ - AUZ.UZ\nМАКТАБЛАРНИНГ КОРОНАВИРУС ТУФАЙЛИ ЁПИЛИШИ ИНКОР ЭТИЛДИ\nЎзбекистон Халқ таълими вазирлиги ижтимоий тармоқларда мактабларда коронавирус билан боғлиқ вазият туфайли 15 март кунидан бошлаб таътил эълон қилиниши ҳақидаги хабарларни рад этди. Бу ҳақда вазирлик матбуот хизмати маълум қилди.\nБилдирилишича, ўқувчилар ўтган йилларда бўлганидек, 21 март кунидан навбатдаги таътилга чиқади. Таътил етти кун давом этади.\n«Халқ таълими вазирлиги Соғлиқни сақлаш вазирлиги ҳузуридаги Санитария-эпидемиологик осойишталик агентлиги билан мунтазам алоқада. Шу билан бирга, Халқ таълими вазирлиги ва Соғлиқни сақлаш вазирлиги мактабларда коронавирус тарқалишини олдини олишга қаратилган чора тадбирларни кучайтириш бўйича қўшма қарор қабул қилган», — дейилади хабарда.


Мен Ўзбекистон деб аталмиш жаннатмакон озод ва обод юрт фарзанди эканлигим, шу заминда туғилиб, ўсиб улғайиб, бахтли ёшлардан бири сифатида билим олиш, хар томонлама камол топиш учун яратилган барча имкониятлардан кенг фойдаланиш бахтига муяссар бўлганлигимдан бехад беҳисоб шукроналар айтаман ва чексиз ғурурланаман. Шу билан биргаликда Ватаним ва халқим олдидаги катта масъулиятни доимо ҳис этаман ва ўқишни аъло бахоларга битириб, мамлакатимизнинг иқтисодий, ижтимоий ривожига ўз ҳиссамни қўшаман. Бу менинг олдимга қўйган буюк мақсадим ва албатта бунга эришаман. Зеро, мамлакатимизда ёшларни камоли, иқтидори, билим олиши ва ўзини хар томонлама намоён этиш учун барча шароитлар яратилган. Энг катта неъмат бу мамлакатимиздаги барқарор тинчлик, осойишталик ўзаро халқлар ўртасидаги дўстлик, барқарорлик ва ўзаро хурмат муҳитидир. Бундай озод ва обод Ватан ўз ўзидан пайдо бўлиб қолмаган албатта. Биз болалигимиздан бошлаб оилада, мактаб ва коллежда, хозирги кунда Олий ўқув юртларида ўқиб юрган кезларда, бу тинчлик учун ота-боболаримиз, халқимизнинг жасоратли меҳнати, жонфидоийлиги эвазига яратилганлигини тушуниб етмоқдамиз. Албатта бу тинчликни, Ватанни қадрини билишни, уни жону дилдан севишни, ардоқлаш ва қадрига етишни ўргандик.\n«9-май хотира ва кадрлаш куни» деб нишонланиши заминида катта ва улуғ хурмат, эътироф мужассамланган. Бугунги тинчлик ва дорул омон замонга осонлик билан эришилмаган. Тинчликни қадрига етиш ва уни мустаҳкамлашга ўз хиссасини қўшиш барчанинг бурчидир. Бу сўзларни биз ёшлигимиздан бобом ва бувимдан доимо ўгит сифатида эшитиб келганмиз, албатта амалда бажарамиз ва қалбимизда доимо асраймиз.\n1941-1945 йиллардаги Иккинчи жахон урушида фашизм устидан қозонган тарихий ғалаба биздан узоқлашган сари унда иштирок этганлар, шахид бўлганлар жасорати, уруш йиллари фронт ортида мустахкам ғалабани таъминлашга хисса қўшганлар шухратининг улуғворлиги ва тарихий ахамияти шунчалик ортиб, тобора тўла ва ёркин намоён бўлиб бормоқда.\nБобомнинг бизга хикоя қилишларича Иккинчи жаҳон уруши сингари дахшатли, шавқатсиз, қақшатгич, хонавайронлик уруши жаҳон халклари тарихида умуман бўлмаган. Бу уруш 61-мамлакатни, ер юзи ахолисининг 80 фоизини ўз домига тортди ва олти йил давом этди. Жаҳон империализимнинг энг ёвуз, тиш тирноғигача қуролланган, вахший кучи бўлган фашистлар Германияси билан Собиқ Совет Иттифоқи халқлари йилма йилига беш йил, яъни 1418 кеча ва кундуз хаёт момот жанги олиб бордилар. Бу урушда собиқ Совет Иттифоки ғалаба қозонди.\nГалаба! Бунга осонликча эришилмади фашизм устидан қозонган ғалаба халқлар эркинлиги, озодликка бўлган ишонч эътиқоди туфайли қўлга киритилди.\nЎзбек халқининг минглаб жангчи ва офицерлари «Ватан учун!» деган шиор ва хитоблар остида жон олиб жон беришганда уларнинг қалбларида бир олий туйғу- Ўзбекистонга, она диёрга, она заминга бўлган юксак мухаббат ётган.\nМенинг жасур, қахрамон ва жонфидо бобом Азизов Маматхон, 1913 йил Ўзбекистон Республикасининг Наманган вилояти Косонсой туманида туғилганлар. Бобом ўқимишли, зиёли инсон бўлганлар. Урушдан кейин қатор масъулиятли вазифаларда ишлаганлар. Бобомни бизга қилган хикоялари бўйича Наманган вилоятидан Иккинчи жахон урушида катнашган 79 минг нафардан ортиқ, шу жумладан Косонсой туманидан қатнашган 4 мингдан зиёд жасур ўғлонлари қаторида жанг майдонларида душман билан жанг қилганлар. Бобомнинг офицер унвонлари бўлиб, взвод ва батальонларда командирлик қилганлар. Наманган вилоятидан яқин 24 минг, Косонсой туманидан 2 мингдан ортиқ жангчи урушдан қайтмаганлар. Бу жудолик оналаримиз ва бувиларимиз кўзини хира, боболаримиз ва оталаримиз қаддини дол этди. Фарзандлар оталар дийдорига тўймай қолдилар, оталик мехридан жудо бўлдилар. Келинларнинг ўн гулидан бир гули очилмай хазон бўлди.\nҲамюртларимиз «Ҳамма нарса фронт учун!», «Хамма нарса ғалаба учун!» шиори остида фронт орқасида ҳам чинакам жасорат кўрсатдилар. Фронт ичкарисидан кўчириб келтирилган саноат корхоналари, госпиталларга жой берилди. Мамлакатнинг ғарбий туманларидан эвакуация қилинган минглаб кишиларга ва боқувчисиз қолган болаларга мехр мурувват кўрсатдилар. Бунга мисол келтириб, хурматли ўзбек атоқли ёзувчиси Гафур Ғуломнинг «Сен етим эмассан» деган шеърий сатрларида ўз ифодасини топган.\nУруш қатнашчиларини қурол-яроқ, озиқ-овқат, кийим-кечак билан таъминлаш учун ватандошларимиз кечаю-кундуз тинмай меҳнат килдилар. 20 мингдан ортиқ Наманганлик кекса ва ёшлар, фронтга кетган йигитлар учун ишлаётган корхона ва қурилишларда меҳнат қилдилар. Фашизм хафини чуқур ҳис этган ҳамюртларимиз ўзи емай-ичмай фронтга ёрдам жамғармаси йиғдилар, аёллар ёрдам фондидан олтин тақинчоқларини хам аямадилар, фронтга озиқ-овқат, кийим-кечак ва бошқа совғалар тинмай юборилди.\nУрушнинг дастлабки бошланишидан бошлаб, токи Курс фронтидаги қақшатгич жангларда бобом мардонавор кураш олиб борганлар ва шу жангда оғир ярадор бўлиб, госпиталларда даволаниб, она замин Косонсойга қайтиб келганлар. Дастлаб урушда шахид бўлганлар, бедарак ёқолганлар, боқувчисини ёқотган оилаларга хукумат томонидан моддий ва маънавий ёрдам кўрсатиш ташкилотини бошқарганлар ва бу орқали уларга ҳар томонлама мадад ва ёрдам бериб келганлар. Кейинчалик қатор рахбарлик вазифаларда ишлаб туман иқтисодий ва ижтимоий ривожланишига катта хиссаларини қўшганлар. Ёшларни маънавий ва харбий ватанпарварлик рухида тарбиялашда тарих фанидан мактаб ўқувчиларга сабоқ берганлар.\nЎқувчиларни Ватанга мухаббат, ўз бурчига ва халқига садоқат, тинчлик ва осойишталикни қадрига етишга ўргатганлар. Бувижоним Турсунхўжаева Бувихон билан оилавий турмуш қурганлар. У киши ҳам Самарқанд Педагогика билим юртини битириб кўп йиллар ёшларга устозлик килганлар. 9 фарзанднинг отаси ва онаси бахтига мушарраф бўлганлар. Фарзандларининг барчаларини ўқимишли, жамият учун чин дилдан меҳнат қилишга бел боғлаган инсонлар қилиб тарбиялаганлар.\nУрушда кўрсатган жасоратлари учун қатор хукумат орден медаллари билан тақдирланган. 1985 йил Ғалаба\nбайрамининг 40 йиллига, 1995 йил ғалабанинг 50 йиллиги тантаналарида қатнашганлар, Юбилей медаллари ва Фахрий ёрлиқлари билан тақдирланганлар.\n1992 йил муборак Хаж сафарига бориб, Хожи бобо бўлганлар. Ҳаётнинг ўз қонунлари бор экан 1995- йилнинг июн ойида бобом 86 ёшда вафот этганлар. Биз ана шундай инсонларнинг авлоди эканлигимиздан фахрланамиз. Бобомнинг берган бебаҳо тарбиялари туфайли: Ватанни севишни, тинчликни қадрига етишни, уруш катнашчиларини эъзозлашни, Ғалабани таъминлашда кечаю-кундуз тинмай меҳнат қилган фронт орти жон фидо ветеранларни қадрлашни ўргатганликларини қалбимизда доимо сақлаб ва шунга амал қилишни муқаддас бурчимиз деб биламиз.\nЎзбекистон Республикаси Президентининг 2017 йил 4-апрелда қабул қилган Фармони «1941-1945 йил Иккинчи жаҳон урушида қатнашган уруш фахрийларни моддий ва маънавий рағбатлантириш тўғрисида» ги ва «Хотира ва қадрлаш куни» га тайёргарлик кўриш, уни ўтказиш чора тадбирлари тўғрисидаги Қарори қабул қилинди. Улуғ байрамни тантанали ўтказиш, уруш қатнашчиларни ва меҳнат ветеранларини иззат хурматини, эъзозини жойига қўйиб, олам шумул Ғалаба кунини юқори савияда ўтказиш вазифаси кўйилди.\nБиз ёшлар албатта бу табдирларни ўтказишда фаол қатнашамиз. Уларнинг дуоларини, панд ва насихатларини олиб, ҳаётимизда амал қилишга сўз берамиз.\nҲеч қачон дунёда уруш бўлмасин! Жонажон Ватанимиз Ўзбекистон осмони доимо мусаффо ва тинч бўлсин. Тинчликни қадрига етиб, Ватанимизнинг гуллаб яшнаши учун ўзимизнинг муносиб хиссамизни қўшайлик. Уруш фахрийларимизнинг шонли каҳрамона жасорат ва ҳаёт йўли, уларнинг турмуш тарзи биз ёшлар учун Йўлчи Юлдуз бўлиб қолади.\nЎзбекистон Республикасининг биринчи Президенти Хурматли Ислом Абдуғаниевич Каримов такидлаганларидек:\n«Иккинчи жахон урушига қандай қаралмасин, бу уруш қайси ғоя асосида ва кимнинг изми билан олиб борилган бўлмасин, уз ватани, эл-юртини ёруғ келажаги, беғубор осмони учун жанг бўлган. Жангчи юртдошларимизнинг ўлмас жасорати шак-шубхасиз ўсиб келаётган ёш авлодни Мустақил Ўзбекистонннинг шавкатли химоячилари қилиб тарбиялашда улуғ мактаб, ватанпарварликнинг хақиқий намунаси бўлғусидир».


Муҳаммад ал-Коғазий ас-Самарқандий\nМуҳаммад ал-Коғазий ас-Самарқандий -\nАбул Фазл Муҳаммад ибн Аҳмад ал-Коғазий ас-Самарқандий Самарқанд аҳлидан эдилар. Илм талабида бир неча йил сафарда бўлиб, хабар ва ҳикоятлар йиғишда кўп машаққат чекканлари учун «Раҳҳол» деган ном берилган бу киши ҳақларида Абу Саъд ал-Идрисий «Тарихи Самарқанд» китобларида зикр қилганлар. Бу зот – нодир ҳикоялар соҳиби эдилар. Ёшликларидан қарилик даврларигача ҳадислар ёзиб олганлар. Абу Ҳафс Умар ибн Абдулваҳҳоб ар-Райҳоний, Иброҳим ибн Абдусалом, Муҳаммад ибн Закариё ал-Кулобий, Муҳаммад ибн Мусо ал-Барбарий, Ҳорис ибн Усома ва бошқа кўп муҳаддисдан ҳадис ривоят қилганлар. Ўзларидан эса Муҳаммад ибн Жаъфар ал-Кабузанжакатий, Иброҳим ибн Язид ал-Марвазий ва Ҳайсам ибн Кулайб аш-Шоший ҳадис ривоят қилганлар.


УРУШ ВА ТИНЧЛИК... СУВРАТИ » "Табиат ва хаёт" газетаси тахририяти расмий веб-сайти\nУруш... Урушнинг суратини ҳамма - урушни кўрганлар ҳам, урушни кўрмаганлар ҳам чиза олади. Чунки уруш сўзи кўз олдингизга энг аввалло тўкилган қип-қизил қонларни, ажал қуролини, кули кўкка соврилган она тупроқни, қонли дарёларни, етим қолган бегуноҳ гўдакларни, қўлидан, оёғидан айрилган оталарни, уруш қўлтиқтаёққа суянишга мажбур қилган забардаст йигитларни, қўллари ўлим чангалида қолган норасида болажонларнинг кўзидаги даҳшатли фарёдларни, мингларнинг кўксига қадалган ўқ парчалари-ю, танасини титратиб турган оғриқларни, фарзанд доғида ўтган онаизорларнинг унсиз оҳу нолаларини, очлик ва муҳтожликни, исмсиз дарду изтиробларни, бева қолган гулдек меҳрлару муҳаббатларни, сотилмаган садоқатларни, юракка ханжардек ботган хиёнатларни, олис- олисларда қолиб кетган номаълум солдат қабрини, фашист газандаларининг қонхўр башарасини, эҳ-ҳе, қанча-қанча афсус ва надоматларни, юракнинг оғриқларини келтиради, бу лаънати уруш. Аммо урушнинг суратини чизиш жуда қийин, жудаям оғир... Урушдан қолган армонли ҳикоялар сувратининг кўплаб эгалари бугун орамизда йўқ. Лекин уларнинг жасорати, мардлиги, номи қалбимизда абадий яшайди. Мана уларнинг баъзилари билан танишинг.\nОдамларга эрмак бўлган 65 йиллик чандиқ\nАрмижонлик\tРажаббой Эргашев урушга кетганида эндигина 18 ёшга кирганди. Қурол ушлашни ҳам билмайдиган бу йигит ота –онасининг тўнғич фарзанди эди. У 1941 йили фронтга кетиб, Ватан учун аёвсиз жангларда иштирок этди. Курск, Украина, Чернобил ва Киевда бўлган жангларда жон олиб, жон берди. 1944 йили Киев яқинида бўлган жангларнинг бирида ярадор бўлди. Оғзининг чап қисмидан кириб, юзини ялаб ўтган ўқ ўнг томонидан чиқиб кетди. Госпиталда даволаниб, яна жанггоҳларга қайтган жасур йигит ўқчи взвод командири бўлган. Сув ўрнида қон бўлиб оққан дарёларнинг сувини ичган , бошидан ўқ ёмғирдек ёғилиб турса ҳам, ортга чекинмаган, уруш даҳшатини эслатиб турувчи чандиқ- юзининг қийшайиб қолганига ҳам парво қилмай, тушкунликка тушмай фашистларга қарши курашишда яна давом этган жасоратли ҳамюртимизга Ғалаба нашидасини суриш насиб этди.\nЮзи чандиқ, оғзи қийшиқ бўлса ҳам, аммо ёруғ юз билан она Ватанига қайтган Ражаббой Эргашев урушдан кейинги оғир даврларда ҳам колхозлаштириш жараёнида иштирок этди. Анча йил “Зарафшон” колхозида тафтиш комиссияси раиси бўлиб ишлади. Қатор йиллар механик, чорвачилик фермаси мудири, мироб бўлиб меҳнат қилди. Хуллас, ишдан бош тортмади, иш танламади, нима юмуш бўлса барчасига лаббай, деб жавоб берди.\nЎша синовли йилларда уйланди, бола-чақа орттирди. Истат Боқиева билан 8 фарзандни тарбиялаб, вояга етказди. Болаларининг ҳаммасини меҳнатга, ҳалолликка ўргатди. Қишлоқдаги асаларичилик тажрибаси, энг яхши боғлар, энг ширин анорзорлар манзили Ражаббой отанинг хонадони билан боғланадиган бўлди.\nЮзидаги 65 йиллик чандиқ билан ҳам бахтли яшади, беармон яшади. Давлатимизнинг, ҳукуматимизнинг эътиборидан, эҳтиромидан мамнун бўлиб яшади. Инсон тақдирига бироз эътиборсизроқ, инсон қўнглига озор беришнинг фаҳмига унча бормайдиган қишлоқ одамларининг ўз номига “Ражаббой қийшиқ” деган лақабни қўшиб айтганига ҳам парво қилмади. Урушнинг даҳшатларини кўргани учун бу майда нарсаларнинг унинг учун унчалик аҳамияти йўқ эди. У омон қолгани, она юртига қайтгани ва фарзандлар билан 97 йил мазмунли умр кўргани учун минг бора шукроналар билан яшашни такрорлашдан асло чарчамай ўтди. Бугун ҳам Навоийда уруш фахрийлари ҳақида гап кетгудек бўлса биринчи бўлиб Ражаббой ота Эргашевнинг номи тилга олинади, хотирасига ҳурмат бажо келтирилади. Унинг номига билиб-билмай уруш жароҳатини эрмак қилиб қийшиқ деган сўзни беўхшов “таъриф”ни қўшган қишлоқдошлар эса ўзларидан- ўзлари хижолат бўлиб ерга қарайдиган бўлишди...\nЧунки Ражаббой ота Эргашевнинг суврати мана шундай узрли ва таъсирли эди.\nАдашган қора хат\nИнсоният тарихидаги қонли урушларнинг энг даҳшатлиси - бу фашизмга қарши олиб борилган уруш эканлигига тарих гувоҳ. Ана шу аёвсиз урушда ҳалок бўлган, бедарак кетганлар хотирасига абадий эҳтиром сифатида ёзилган “Хотира” китобидан навоийлик уруш қурбонларининг номлари ҳам ўрин олган. Аммо... “Хотира” китобида тирикларнинг номини кўриб ҳайратланган жойларимиз ҳам бор. Қанақасига дейсизми?\nҲа-я, 1941-1945 йиллардаги урушда ҳалок бўлган ва бедарак йўқолган жангчилар номи битилган Хотира китобининг 150-саҳифасида "Ўралов Ўроқбой Чуя кишлоғида туғилган. 1665-дала почтасида оддий аскар 1942 йил 23 октябрда Сталинград вилояти Балка-Грачи қишлоғида ҳалок бўлган" деган ёзув битилган.\nЎроқбой Ўралов 1917 йилда Қоратов этакларида жойлашган Нуротанинг Чуя қишлоғида туғилган. Буюк Ғалабанинг 67 йиллиги арафасида тўқсон олти баҳорни қаршилаган уруш фахрийси, биринчи гуруҳ ногирони Ўроқбой Ўралов билан учрашиб, унинг Хотира китобига қандай кириб қолгани ҳақида сўзлаб беришини сўраганимизга ҳам мана 8 йилдан ошди. Урушгача қўшни Қадоқ қишлоғидаги мактабда ўқитувчилик қилган йигит 1942 йилда урушга кетган.\nЎша суҳбатимизда отахон адашган қора хат тарихини шундай сўзлаб берганди: “Душман самолётлари бошимиз узра шу қадар паст учадики, ундан қочиш, яшириниш жуда қийин. Шундай жангларда ҳужумга ўтиш чоғида ярадор бўлиб, ҳушимдан кетдим... Ўлик ёки тириклигим ҳеч кимга маълум эмас...”\nТақдир нимани раво кўрса ўша бўларкан. У жанг майдонида ҳушини йўқотганда, сафдошлари уни аллақачон ўлган, деб ҳисоблаб, навбатдаги жанг майдонига ўтиб кетганлигини билмасди. У энди биров топиб олишидан ҳам умидини узган ҳолда зулмат ичида ётарди. Чунки ҳамширалар жасадлар орасида юриб, ярадорлар борми, деб сўраб, овоз берганларни олиб кетишар, қолганлардан умид ҳам, нажот ҳам йўқ эди. Елкасини снаряд ялаб кетган одамнинг эса овоз бериши, қимирлаши даргумон эди.\n“Қонга қоришиб қанча ётганимни билмайман. Ойдин тунларнинг бирида мени кимдир қутқаришга келди... Узоқ вақтдан сўнг ҳушимга келдим. Госпиталда эса 6 ой ётдим”.\n“Худди ўша кезларда менинг тириклигим ёлғиз Яратганга аён бўлган. Бошқалар мени ўликлар қаторига аллақачон қўшиб қўйганлари шубҳасиз эди. Бедарак йўқолганлар қаторида менинг уйимга ҳам қора хат юборишган. Мени ва укам Боймуродни урушга жўнатиб, хаста бўлиб қолган ёлғизгина онам бу қора хат дардини кўтара олмаслигини билган ҳамқишлоқларим унга айтмасдан ўзларича онамдан сир тутиб, менга аза очишга мажбур бўлганлар. Орадан 2 ойлар ўтиб, мен ҳушимга келдим. Ўнг қўлимни қимирлатиш имкони йўқлиги учун чап қўлимда онамга бир амаллаб хат ёздим. Тириқлигимдан онаизоримни хабардор қилдим. Адашган қора хат эса тарихда муҳрланиб қолди... Мен эса ўлганлар рўйхатида қолиб кетган тириклар сафида узоқ умр кўраётган Ўроқбой Ўралов эканлигим учун худога минг марта шукр қиламан...”\nУрушдан сўнг, уни қутқарган ҳамшира билан қишлоғига қайтган жасур ва кўркам йигит шу аёл билан оила қуриб, 5 ўғил-қизни, 40 дан ортиқ невара-чевараларни тарбиялашди. Миллий қадриятларимизни қадрлаган, анъаналаримизни ардоқлаган байналминал оилага барчанинг ҳаваси келарди.\nЎроқбой Ўралов урушгача қишлоқ муаллими эди. Урушдан қайтиб яна Қадоқ қишлоғида севимли касбини давом эттирди. Йиллар ўтди. Аммо уруш ўтган бўлса ҳам, унинг жароҳатлари кетмади. Собиқ жангчи дард чангалидан осонликча қутула олмади. Ўқувчилардан, кечиш қийин бўлса ҳам, дарс чоғида тутган дард хуружлари туфайли муаллимлиқдан воз кечишга мажбур бўлди.\nСоғлигини бироз тиклаб, 1957 йилда “Чуя "қишлоғида янги очилган почта бўлимида ишлай бошлади. Ўша йилларда почта, телефон алоқалари хизмати бирга эди. Почта, алоқа тармоғининг раҳбарлари ҳам уруш қатнашчилари бўлгани боис бошлиқ Раҳмонқул Назаров ва унинг ўринбосари Олим Халиловлар Ў. Ураловдан ишни ҳарбийчасига талаб қиларди.\nТоғли қишлоқда транспорт ҳақида эса гап-сўзнинг бўлиши мумкин эмас эди. Ўша кезларда бу қир- адирларда транспортда юрадиган йўлнинг ўзи йўқ эди. От, улов, эшакда почта тарқатиларди. Бу ёғи паст адирларда чўпонларга, бир ёғи Қоратовга чиқиб кетадиган йўллар. Иш соати эрталаб 8 дан тунги 12 гача.\nШу тариқа 21 йил алоқа бўлими бошлиғи бўлиб элга хизмат қилди. Бирор марта бирор кишига сенлар учун қон тўкканман демади, уруш ногирониман, деб сира-сира нолимади. Чунки Ўроқбой ота Ўраловнинг суврати мана шундай мардона ва жасоратли эди.\nЎзбекистонни Ватаним деган Тожикистонлик жангчи\nНарзи Тошевнинг ҳаёти ва тақдири армонларга тўла ўтган. У Тожикистоннинг Ленинобод вилояти Ўратепа тумани Ғончи қишлоғида туғилган. Зиёли оила фарзандининг бошига гўдаклигидаёқ мусибат тушган. Сел тошқини ота-онасини оқизиб кетганида, у эндигина уч ёшда бўлган. Ота-она меҳри унинг учун энг буюк армонга айланган. Ота-онасидан ва ёлғизгина опасидан ана шу табиий офат туфайли ажралиб қолган Нарзи Тошевни қариндошлари эмас, балки бошқа бир бегона оила ўз тарбиясига олган. Болалигиданоқ ҳаётнинг қаттиқ зарбаларига дуч келгани етмаганидек, уруш деган балонинг қўллари ҳам уни топиб олди. Урушнинг дастлабки кунларида фронтга кетишга мажбур бўлди.\nСталинград, Ленинградда ва Белоруссия фронтларида жанг қилди. Дастлаб пиёда ўқчилар сафида бўлди, кейинчалик снайперчи сифатида қанча-қанча душманга қақшатқич зарба берди. Миналаштирилган майдонларни тозалашни шараф билан уддалади. Сталинград мудофааси учун бўлган аёвсиз жангларда оғир ярадор бўлди. Суяк орасига кирган бу ўқ елкасига ботса ҳам, азоб берса ҳам, таслим бўлмади. Бир муддат госпиталда даволаниб, Рейхстаккача борди. Ғалаба деган буюк матонатда, жасоратда, улуғ бир қудратда унинг ҳам ҳиссаси бор.\nДаҳшатли уруш дамларида тирикликнинг, ҳаётнинг, инсоннинг қадр-қимматини ҳис этиш бошқача бўлади. Нарзи Тошев ҳам қуролдош дўстлари билан бирга нафас олди, бирга қон кечди. Ўзбекистонлик дўсти Карим Шарипов деган йигит билан туғишган оға- инидек бўлиб қолди. Уруш тугагач, ҳеч иккиланмасдан унинг таклифига кўниб, Тожикистонга эмас, Ўзбекистонга Қизилтепага келишга қарор қилди...\nВа шу-шу Қизилтепада қолиб кетди. Ўзбекистон унинг тақдирига, она Ватанига айланди. Тожикистонга қайтиб бормади. Шу ерда оила қурди, Шарофатхон ая билан саккиз фарзандни тарбиялаб, элга муносиб инсонлар бўлишига ҳаракат қилди. Мен ўқий олмадим сизлар ўқинглар, деб болаларини ўқитди.\nУруш азобини, елкасини тешиб ўтган ўқ парчасини бир кам 90 йиллик умрининг 53 йили мобайнида олиб юрди, ҳар лаҳза ҳис этиб турди. Аммо ғолибларнинг яраси оғримайди, деб ғурур билан яшади.\nҲаётдан, ўтган умридан асло нолимади. Туман умумий овқатланиш корхонасида бутун умр ҳалол меҳнат қилди. Ҳаёт қувончлари ва ташвишларига дуч келганда шукр қилди, сабр қилди. Баъзан ноҳақликлар қаршисида ҳам ҳеч кимга ҳеч нарсани таъна қилмади. Ҳаёт улуғ бир неъмат эканлигини шукроналик билан тушунди, тушунтиришга ҳаракат қилди.\nЧунки Нарзи Тошевнинг суврати юракдаги армонлар каби ҳазин ва меҳрибон эди.\nВатаннинг, Тинчликнинг, Тирикликнинг суврати қанақа?\nВатанни кашф қилиб бўлмайди. У юракларда туғилади. Ватан биз билан бирга улғайиб, биз билан ифтихорга тўлади. Ватан меҳримизни, бахтимизни, ғуруримизни, ору номусимизни, қадру қимматимизни, диёнатимизни йўргаклаган, асраган, ардоқлаган муқаддас бешик!\nТинчлик- юраклар мадҳиясига айланди. Биз озодлик сабоқларини ўрганиб улғайдик, камолга етдик. Авваллари Ватаннинг, Тинчликнинг, Тирикликнинг суратини бошқача тасаввур қилардик, бошқача чизардик. Ўзбекистон – бахтлар водийси деган тантанавор сурат кўз ўнгимизда гавдаланарди авваллари. Байроқларнинг ҳилпирашини, бахтиёр чеҳраларни чизишга ўргангандик.\nБугун унинг сурати янада улуғворроқ, янада буюкроқ тимсолда гавдаланмоқда. Бугун Ўзбекистон бошига тушган оғир синовларнинг ягона йўли- беминнат меҳру оқибатлар, оталарча ғамхўрлик, ёрдамга чўзилган миллионлаб қўллар, ўзи емасдан, ўзи киймасдан эҳтиёжмандлар ва муҳтожларга ёдамга шошаётган, юраги меҳрга лиммо -лим тўлаётган замондошларимизнинг, Ватан учун ўлишга тайёр турган жасорат эгаларининг сурати, ҳатто қўғирчоқ олиш учун йиққан пулини офатдан жабр кўрганларга ёрдамга қўшишларини сўраган жажжи қизалоқнинг улкан сиймоси кўз ўнгимизда турибди.\nАввалроқ Ер шарини таслим қилган пандемия, кейин Бухородаги кучли бўрон, Сардобадаги янада оғир синовларнинг сабоқлари одамларни юз чандон кучлироқ бўлишга ундади. Катта ишонч, катта умид, катта меҳр одамларга мадад бўлди, куч берди. Одамлар кўзгуга эмас, бир-бирининг кўзига қараб яшашни ўрганди. Бу эса ҳаётнинг энг буюк қонуни, энг улуғ қоидасидир... Одамийлик ҳеч қачон ўлмайди! Ватаннинг, Тинчликнинг, Тирикликнинг суврати мана шундай...\nДОРИЛОМОН КУНЛАРНИНГ ҚАДРИ…


"МегаФон" "Ўздунробита"ни олиши ҳақидаги миш-мишни рад этди\nBloomberg молиявий агентлигининг 2012 йилги ҳисоб-китобига кўра¸ асли наманганлик Алишер Усмонов¸ 20 миллиард доллар билан Россиянинг энг бой одами деб топилди.\nМТС раҳбарияти Ўзбекистондаги шўъба корхонасига бўлаётган ҳужумни рейдерлик сифатида баҳолаб¸ "Ўздунробита"нинг махфий тарзда бошқа сармоядорга сотилаëтганини айтмоқда. Виртуал тортишувларда бу сирли савдогарнинг ўзбекистонлик миллиардер Алишер Усмонов эканидан баҳс бормоқда.\nМТСдаги текширувлар ширкатни бошқа сармоядорга оширишга ўхшаяпти...\nМТС очиқ ҳиссадорkик жамияти президенти Андрей Дубовсков Ўзбекистон давлат назорат ва суд органларининг “Ўздунробита”га қарши ялпи кампанияси ортида “яширин сабаб ва манфаатлар” ëтганини таъкидламоқда.\nМТС нинг Россиядаги бош идораси матбуот хизмати вакили Валерия Кузменконинг Озодликка айтишича, анча йиллардан бери муаммосиз фаолият юритиб келаётган ширкатга тўсатдан уюштирилган оммавий текширувлар шундай хулосага олиб келган.\n- МТС президенти Андрей Дубовсков Ўзбекистон президенти Ислом Каримовга расмий хат билан мурожаат қилиб, бизнинг Ўзбекистондаги ширкатимиз бўлган “Ўздунробита” фаолиятини нормаллаштиришга кўмаклашиш илтимоси билан мурожаат қилди. Биз бизнесимиз атрофида юзага келган вазиятдан хавотир билдирмоқдамиз. Жаноб Дубовсков Ўзбекистон Бош прокуратураси ҳаракатларида due diligence аломатларини кузатмоқда, дейди МТС вакиласи Озодликка.\nDue diligence – (ингл. зарурий ҳалоллик) бирор ширкатнинг сотиб олиниши ёки сотилиши олдидан қилинадиган ялпи ички текшируви, уни баҳолаш амалиёти.\nМТС раҳбари Дубовсков ўз хатида Бош прокуратура “компанияни “мустақил” текширувдан ўтказиб, унинг асосий активлари ҳисоб-китоби олинаётганини” таъкидламоқда.\nШунингдек, хатда ёзилишича, Ўзбекистон Бош прокуратураси ходимлари қўриғи ва назорати остида компания офисларида номаълум хориж мутахассислари ширкатга тегишли барча ҳужжатларни текширувдан ўтказмоқда. “Бу текширувлар компания бизнесининг сармоя киритишдан олдин қилинадиган тафтишига ўхшаяпти”, деб ёзади Андрей Дубовсков.\nМТС раҳбарияти Ислом Каримовга юборган очиқ хатида “Ўздунробита” ширкатига қарашли 12 шўъба корхонаси юридик бирлик сифатида 1997 йилгача қайдга олингани, компания тузилиши Ўзбекистон Алоқа ва ахборотлаштириш агентлиги бошқараётган даврдан ўзгаришсиз қолганига эътибор қаратади.\n2004 йилда МТС ва ЎзААА ўртасида шартнома имзоланганидан кейин ҳам “Ўздунробита” структураси мутлақо ўзгартирилмаган, дея таъкидлайди МТС раҳбари.\n“Биз ҳимоя қилиш учун барча ҳуқуқий имконият ва ҳимоя воситаларидан фойдаланамиз”¸ деб қандай “воситалар” эканлигини очиқламади МТС эгаси Андрей Дубовсков.\nЎтган чоршанба куни Россия Ташқи ишлар вазири муовини Григорий Карасин МТС муаммосини Ўзбекистоннинг Россиядаги элчиси Зиёдулла Пўлатхўжаев билан телефонда муҳокама қилган эди.\nКим оладиë шугинаниë....\nМТС раҳбариятининг Ўзбекистондаги бизнесига бўлаётган ҳужум тўғрисида билдирган фикрлари ортидан айрим ижтимоий тармоқлар ва форумларда мамлакатга Россиянинг бошқа йирик алоқа оператори – “МегаФон” кириб келиши эҳтимоли тўғрисида гап-сўзлар пайдо бўла бошлади.\n“МегаФон”нинг асосий (мажоритар) эгаси¸ асли наманганлик ¸ бугунда Россиянинг энг бадавлат одами ҳисобланган Алишер Усмоновнинг “АФ-Групп” ширкатидир.\nФорумларда МТСнинг “синдирилиши” Усмоновнинг юқори лавозимли яқинлари томонидан уюштирилгани ҳақида қизғин муҳокамалар бормоқда.\nОзодлик мухбири бу миш-мишлар ортида қанчалик ҳақиқат борлигини аниқлаш учун “МегаФон” ширкатининг Москвадаги бош қароргоҳига мурожаат қилди.\n“Мегафон” компанияси матбуот маркази раҳбари Дмитрий Смиркин Озодликка "бундай гап-сўзлар учун ҳеч қандай асос йўқ"¸ дея қатъий баëнот берди:\n- Ҳозирги кунда биз учун асосий приоритет бу Россия бозори. Ҳозирча бизда бошқа мамлакатларга экспансия қилиш режаси йўқ. Тожикистон, Шимолий Осетия ва Абхазияда шўъба корхоналаримиз бор. МДҲ доираси¸ қолаверса хорижда фаолиятимизни кенгайтириш режамиз йўқлигини расман тасдиқлайман. Яқин орада Россияда кенгайиш ниятидамиз, холос, деди “МегаФон” компанияси расмийси Дмитрий Смиркин Озодлик мухбири билан 3 август кунги ўтказилган телефон суҳбатида.


футбол | Xushnudbek.uz\n31.05.2016\t5 фикр\nЖаҳондаги миллионлаб футбол ихлосмандлари Европа чемпионати бошланишини интиқлик билан кутаётгани ҳеч биримизга сир эмас. Ёдингизда бўлса, Xushnudbek.uz сайти илгари Жаҳон чемпионати ва Осиё кубоги учун тайёрланган махсус жадвалларни тақдим этган эди. Мазкур жадвал ишқибозлар орасида кенг тарқалди ва илиқ кутиб олинди. Кўпчилик ушбу жадвал ҳамроҳлигида бевосита мусобақаларни кузатиб борганини таъкидлади. Юқоридагиларни инобатга олиб, Евро-2016га мўлжалланган жадвални мамнуният билан сизларга тақдим қилмоқчиман! Ушбу жадвалнинг қулай томони шундаки, Сиз фақатгина ҳисобларни киритиб борасиз холос, қолганини дастурнинг ўзи уддалайди. Яъни гуруҳда ким қайси ...\tБатафсил »\n31.12.2015\tФикр билдиринг\n2015 йил 31 декабрь куни Ўзбекистон Республикаси Президент Ислом Каримов ФИФА рефериси Равшан Эрматовни “Буюк хизматлари учун” ордени билан мукофотлаш тўғрисидаги фармонга имзо чекди. Бу ҳақда, ЎзА хабар бермоқда. “Мамлакатимизнинг спорт соҳасидаги шон-шуҳратини юксалтириш, халқаро майдонда ўзбек футболи нуфузини ошириш, миллий футбол ҳакамлари мактабини ривожлантириш борасидаги катта хизматлари ҳамда ёш авлодни она-Ватанга муҳаббат руҳида тарбиялаш ишларига қўшган муносиб ҳиссаси учун Ўзбекистон футбол федерациясининг халқаро тоифадаги ҳаками, ФИФА рефериси Равшан Сайфиддинович Ирматов “Буюк хизматлари учун” ордени билан мукофотлансин”, – дейилади фармонда. ...\tБатафсил »\n18.10.2015\tФикр билдиринг\nЎзбекистон кубоги-2015, финал “Бунёдкор” – “Насаф” – 1:2. Голлар: Шерзод Аъзамов (81-автогол) — Артур Геворкян (70), Шерзод Аъзамов (75)\tБатафсил »\n2014 йил 18 сентябрь куни Ўзбекистон Савдо-саноат палатаси ташкил топганининг 10 йиллиги муносабати билан “Пахтакор” марказий стадионидаги мини ўйингоҳда футбол мусобақаси ташкил этилди. Мусобақа аввалида тадбирнинг тантанали очилиш маросими бўлиб ўтди. Маросимда сўз олган Савдо-саноат палатаси раиси Алишер Шайхов юртимизда спортнинг барча турлари қатори футболга берилаётган катта эътибор ҳақида сўзлаб, мусобақа иштирокчиларига омадлар тилади. Мазкур мусобақада мезбонлар билан биргаликда O‘zLiDeP Сиёсий Кенгаши Ижроия қўмитаси, Касаба уюшмалари Федерацияси, “Камолот” ёшлар ижтимоий ҳаракати марказий Кенгаши ходимларидан ташкил топган жамоалар ўзаро куч синашдилар. ...\tБатафсил »


Баҳодир Насимовнинг "Бухоро"дан кетиши қандай юз берди?\n6 июль, 2018, 11:07\nХабарингиз бор бундан бир неча кун аввал мавсумни “Бухоро”да ўтказаётган тажрибали ҳужумчи Баҳодир Насимов Озарбайжоннинг “Интер” клуби билан шартнома имзолади. SPORTS.uz муҳбири эса Насимов билан боғланиб, у билан бўлиб ўтган воқеалар ҳақида суҳбатлашди. Футболчи суҳбат давомида ўзининг “Бухоро”дан кетиши қандай содир бўлгани ҳақида ҳам гапириб берди.\n“Бухоро” билан шартнома имзолаётган пайтимда агар менга хориж клубидан таклиф келиб тушса, қўйиб юборишга рози бўлиши ҳақидаги бандни киритиб қўйгандик. Албатта, мавжуд вазият ҳақида Улуғбек акага тушунтиришимга тўғри келди. Озарбайжонликлар менга жиддий қизиқиб қолишганди, бундай пайтда уларнинг таклифига беэътибор бўла олмас экансиз. Боз устига улар Европа лигасида ҳам иштирок этишади. Бақоев билан суҳбатда ҳаммасини икир-чикиригача айтиб, Озарбайжонга кетсам майлими деб сўрадим. Мени ҳам тўғри тушуниб, майли кетавер деди. Лекин рости, ўша клубдан таклиф келиб тушганида ҳам “Бухоро”да қоламан деб ўйлагандим. Аммо уларнинг Европа лигасида иштирок этиши мени ўзига жалб қилди. Барибир бу мусобақанинг савияси бошқача. Легионер сифатида яна бир бор у ерда ўзимни кўрсатиш истаги туғилди”, - дейди Насимов.\nБаҳодир Насимов билан тўлиқ суҳбатни тез орада сайтимиз орқали ўқишингиз мумкин. Шундай экан биздан узоқлашманг!


«Ушланг, прокуратурага берворамиз»: Зўравон «замҳоким»лар пойтахтда ҳам бор. Олмазор туманида Kun.uz ходимлари тажовузга учради – mulkdor.com\nAugust 15 2019, 01:08 АхлоқЖамиятИнсон ҳуқуқлариМаданиятМафкурамизМаънавиятМақолаларСиёсатЎзбекистонЯнгиликлар\nМурожаатда ташкилот томонидан тумандаги «Иброҳим ота» маҳалласида 2 қаватли уйлар қурилиб, кам таъминланган ва муҳтож оилаларга берилгани, бу уйларни қуриш учун МЧЖ томонидан жами 1,5 млрд сўмга яқин қийматдаги иш бажарилгани, бироқ шундан 800 миллион сўмга яқини 2018 йилнинг январь ойидан буён берилмай келаётгани айтилган эди.\nОлмазор туман ҳокимлиги биноси реконструкция қилинаётгани боис ҳокимлик аппарати вақтинча яқин атрофдаги коллеж биносига кўчган экан. Ҳаммаси мазкур коллеж ҳудудида содир бўлди.\nKun.uz ходимлари мурожаат бўйича изоҳ олиш мақсадида ичкарига киришганида туман ҳокимининг архитектура, капитал қурилиш ва коммуникацияларни ривожлантириш бўйича ўринбосари Абдурасул Ваҳабов дастлаб тадбиркорларга, сўнг Kun.uz ходимларига давлат органи ходимига хос бўлмаган тарзда муомалада бўлди. У видеотасвирга олмасликни талаб қилиб операторга ташланди ва ўзини босиб ололмай, тажовузкорона ҳаракатларини давом эттириб, таҳририят мулки бўлган техника воситасини (штатив) синдириб ташлади.\nАчинарлиси, воқеага гувоҳ бўлиб турган ички ишлар ходими ва ҳокимлик вакиллари ҳам бу ҳолатга томошабин сифатида қараб туришди. Зўравон ўринбосар эса мухбирларни прокуратурага топшириб юбориш билан таҳдид қилди.\nБиз ҳокимлик биносига тадбиркорлар билан очиқ мулоқотни тасвирга олишни мақсад қилиб борган эдик. Ҳоким ўринбосари эса камера лавҳасига тушишни хоҳламаслигини оддий сўзлар билан айтса ҳам тушунарли бўлар эди. Аҳоли мурожаатлари вақтида бундай ҳолатлар бўлиб туради ва кимдир камера қаршисида гапиришни истамаса, буни тўғри тушуниш мумкин.\nВаҳоланки, «Журналистлик фаолиятини ҳимоя қилиш тўғрисида»ги Ўзбекистон Республикаси қонунида журналист журналистлик фаолиятини амалга ошириш чоғида шахс дахлсизлиги кафолатидан фойдаланиши кўрсатиб қўйилган. Наҳотки, Олмазор туман ҳокими ўринбосари Абдурасул Ваҳабов қонун бўйича давлат журналистга ахборотни эркин олиши ва тарқатишини кафолатлаши, ўз касбига доир фаолиятни амалга оширишида унинг ҳимоя қилинишини таъминлаши ёзиб қўйилганидан бехабар бўлса?\nҚонун устуворлигига масъул идоралардан ушбу ҳолат бўйича тезкор чоралар кўрилишини сўраб қоламиз.\nНафақадаги аёлни автобусдан ҳайдаган ҳайдовчи ва ...\n«Тошшаҳартрансхизмат» ташкилоти жамоат транспорти билан боғлиқ можаро акс этган видеода акс этган ҳолат бўйича расмий маълумот берди, деб ёзади «UzNews.uz» сайти. ...\nАхлоқMarch 3 2019, 02:03


«Миллий тикланиш» ДП фракцияси депутатлари ўз позициясини билдирди\n2020 йил 3 февраль куни Ўзбекистон «Миллий тикланиш» ДП фракциясининг йиғилиши бўлиб ўтди. Унда Қонунчилик палатасининг навбатдаги мажлиси муҳокамасига киритилиши режалаштирилган бир қатор қонун лойиҳалари кўриб чиқилди.\nДастлаб, «Микромолиялаш тўғрисида»ги Ўзбекистон Республикаси Қонунига ўзгартишлар киритиш ҳақида»ги қонун лойиҳаси фракция аъзолари томонидан атрофлича муҳокама этилди.\nХДП фракцияси аъзолари қандай таклиф берди?\n2020 йил 3 февраль куни Олий Мажлис Қонунчилик палатасидаги Халқ демократик партияси фракциясининг йиғилишида бир нечта қонун лойиҳалари муҳокама этилди.


Ўзбекистонлик йигитга кўрсатган жасорати учун ташаккурнома топширилди - zarnews.uz\nЎзбекистонлик йигитга кўрсатган жасорати учун ташаккурнома топширилди\n2019 йил 25 август куни Ўзбекистоннинг Қозон шаҳридаги Бош консули Фариддин Насриев йўл-транспорт ҳодисасида жароҳатланганларга ёрдам беришда мардонавор ҳаракати учун Ўзбекистон фуқароси Данил Юлдашевга ташаккурнома топширди. Бу ҳақда ТИВ матбуот хизмати хабар қилди.\nАввалроқ Данил Юлдашев инсонларни қутқаришда кўрсатган жасорати ва қатъийлиги учун Перм ўлкаси губернатори Максим Решетниковдан миннатдорлик хати олди.\nЭслатиб ўтамиз, 17 августда Перм вилояти Гайва шаҳрида 53-сонли йўналишли автобус ЙТҲга учраган. Автобус дўкон деворига бориб урилиши оқибатида унинг эшиклари ёпилиб қолган.\nЙТҲда 1 киши қурбон бўлган ва 32 киши жароҳатланган. Воқеа гувоҳи бўлган 20 ёшли Ўзбекистон фуқароси Данил Юлдашев дарҳол автобус ичида қолган одамларни қутқаришга киришган.\nУ автобуснинг орқа ойнасини синдириб, яраланганларни бирма-бир олиб чиқа бошлаган. Ундан ташқари, Данил шикастланганларга биринчи тиббий ёрдам кўрсатиб, йўлдан ўтаётган автомобилларни тўхтатиб, улардан беморларни шифохонага олиб боришни илтимос қилган. Тез ёрдам етиб келганда ҳам Данил ёрдам беришда давом этган.\nМаълумот учун: Данил Юлдашев Тошкентдан Пермга кўчиб борган. У ерда ўрта таълимни олган ва ҳозирда ишламоқда. Бокс билан шуғулланади. Унинг қариндошлари Ўзбекистонда яшайди.\nТеглар: Мукофот ташаккурнома Ўзбекистонлик йигит\nДональд Трамп, Владимир Путин ва яна бир қатор давлат раҳбарлари Шнобель мукофотига лойиқ кўрилди\nСамарқандлик 30 нафар кексалар “Меҳнат фахрийси” кўкрак нишони билан тақдирланди\nЎзбекистонлик талаба Волга дарёсида чўкаётган америкаликларни қутқарди (видео)\nБайрам тадбирида “Адлия аълочиси”га кўкрак нишони топширилди\nСанкт-Петербургда ўзбекистонлик ҳайдовчи 50 нафар йўловчини қутқариб қолди\nСамарқанд халқаро аэропортида 2 та чартер рейс орқали 497 нафар юртдошимиз кутиб олинди\n5 дақиқа аввал\nЭрдўғаннинг адвокатлари Греция газетасини судга берди\nКорхонадаги 7,5 минг килограмм арматурани реализация қилиш ман қилинди\nАфинада коронавирус сабабли янги чеклов чоралари жорий этилди\nСамарқандда саккиз ойда 1750 та оилавий корхона ташкил этилди


Latifa.uz — Қиз ва йигит учрашувда: — Сизни яхши одатларингиз нимада? – сўрабди йигит. — Мен умуман овқат танламайман, - дебди қиз. — Хафа бўлмасангиз, ёмон одатларингизни ҳам билсам... – дебди яна йигит. — Овқат қилишни умуман билмайман, - деган экан қиз.\nҚиз ва йигит учрашувда:\n— Сизни яхши одатларингиз нимада? – сўрабди йигит.\n— Мен умуман овқат танламайман, - дебди қиз.\n— Хафа бўлмасангиз, ёмон одатларингизни ҳам билсам... – дебди яна йигит.\n— Овқат қилишни умуман билмайман, - деган экан қиз.\n#Аёллар #Ёшлар #Эркаклар #Учрашув #Ҳақиқат-адолат


Ҳиндлар Хоразмда мелодрамма суратга олади - Халқ сўзи\n11:11 07 Октябр 2019 Маданият\nОктябр ойининг оҳирги ҳафтасида Хоразм вилоятига Ҳиндистоннинг “PANORAMA STUDIOS PVT. LTD.“ кинокомпанияси ижодкорлари ташриф буюришади. Ташрифдан кўзланган мақсад мелодрамма жанридаги “Khuda Haafiz” номли фильмни Хоразм вилояти ҳудудида суратга олишдир. Бу ҳақда Хоразм вилояти Туризмни ривожлантириш департаменти матбуот хизмати хабар берди.\nВоҳада суратга олиш ишлари 1 ой мобайнида бўлиб ўтиши режалаштирилган. Унда Хива шаҳридаги “Ичан қалъа“ ҳудуди, “Эркин“ меҳмонхонаси, Янгиариқ туманидаги Остона қишлоғи ҳудуди, Урганч шаҳри аэропорти, “Аёз-қалъа“ ёдгорлиги ҳудудлари ва кўчаларида суратга олиш ишлари олиб борилиши кутилмоқда.\nМаълумот ўрнида айтиш мумкинки, мазкур кинофилмнинг Ўзбекистон ҳудудида тасвирга олиниши Ўзбекистон Республикаси Президентининг 2019 13 августдаги “Ўзбекистон Республикасида туризм соҳасини янада ривожлантириш чора-тадбирлари тўғрисида“ги ПФ-5781-сон фармони ижросини таъминлаш ҳамда хорижий кинокомпаниялар ва киностудияларни мамлакатимизга жалб қилиш ва уларга қулай шарт-шароит яратиб бериш мақсадида қилинмоқда.


Вальверде: Ҳа, терма жамоа ўйинларидан кейин Месси бироз чарчаганди - Offside.uz – Offside'да бўлинг, офсайдда қолманг!\nВальверде: Ҳа, терма жамоа ўйинларидан кейин Месси бироз чарчаганди\n«Барселона» бош мураббийи Эрнесто Вальверде Испания чемпионати доирасида бўлиб «Атлетико»га қарши ўйин (1:1) борасида ўз фикрларини билдириб ўтди.\n«Ажойиб ўйин. Барча маза қилиб "кечки овқат" танаввул қилди. Рақиб ўйинига мослашишга мажбур бўлишимизни айтгандим. Буни уддаладик.\nГолни нишонлаш чоғида Луис Суарес спортчига хос бўлмаган хатти-ҳаркат қилди? Мен буни сезмадим. Шогирдлари спортчига хос бўлмаган хатти-ҳаракатни амалга оширишмади, деб ўйлайман.\nҲа, терма жамоа ўйинларидан кейин Месси бироз чарчади, аммо у ҳар қандай вазиятда фойдали эканини биламиз. У кўп ҳаракат қилди. У тўп билан ҳаракат қилаётганида, ундан ҳамиша хавф кутиш мумкин», – деди Вальверде.\n15/10, 11:46 0\n"Олимпиакос" - "Милан" 3:1 (видео)\nЕвропа лигаси. 1/16 финалда иштирок этадиган барча жамоалар номи маълум бўлди\n"Марсель" - "Аппалон" 1:3 (видео)\n"Арсенал" - "Карабах" 1:0 (видео)\nПАОК - БАТЭ 1:3 (видео)\n"Ренн" - "Астана" 2:0 (видео)\n"Лацио" - "Айнтрахт" 1:2 (видео)\n"Севилья" - "Краснодар" 3:0 (видео)\n"Види" - "Челси" 2:2 (видео)\n"Вильярреал" - "Спартак" 2:0 (видео)\n"Интер" Шкриньярни трансферга қўяди\nРакитич ёзда "Барселона"дан кетади\nҚатар ЖЧ-2022нинг ягона мезбони бўлмаслиги мумкин\n"Генк" Европа лигасида рекорд ўрнатди\nУмид Аҳмаджонов Омон Ғофуровнинг ПФЛдан кетиши ҳақидаги хабарларга ойдинлик киритди\nЛегионерларимиз. Шукуровнинг жамоаси йирик ҳисобдаги ғалабани қўлга киритди\nАргентина термасининг собиқ устозига иш топилди\nРФС йилнинг энг яхши футболчисини эълон қилди\nЙилнинг энг яхши ёш футболчиси бўлиш учун номзодлар номи маълум бўлди\nИспания кубогининг 1/8 финал босқичи учун қуръа ташланди\nВенгер: Зидан топ даражага чиқиши учун Англияда фаолият олиб бориши даркор\nРоббен ПСВга қайтиши мумкин\n"Валенсия" етакчиси 2 ойга сафдан чиқди\nАльварес: Ҳар доим нокаут билан ғалаба қозонишни истайман\n"Наполи" мухлсини Ливерпульда савалашди\n"Барселона" Дембелени жазолади\nСпалетти истеъфога чиқарилиши мумкин\n"Бавария" Азарни таркибга қўшиб олмоқчи\nБензема ПСЖда Каванининг ўрнини эгаллаши мумкин\nЛевандовски: "Бавария" кўпроқ имкониятга эга\n"Пахтакор"нинг миллий чемпионатлардаги энг яхши тўпурарлари\nОсиё Кубоги-2019. “В” гуруҳи жамоаларини кимлар бошқаради?\nДибала: ЕЧЛда ғолиб чиқиш учун барча жамоани мағлуб қилиш зарур\nРобер Пирес: Дембелени Неймарга алмашмаган бўлардим\nЖозе Моуриньо: Вазифа бажарилди


Орса – medu.uz – Дорилар ҳақида маълумотлар ўзбек тилида\nHome Йўриқномалар Орса\nфаол моддалар: сувсиз глюкозага қайта ҳисобланганда глюкоза – 13,5 г, натрий хлориди – 2,6 г, калий хлориди – 1,5 г, натрий цитрат дигидрати – 2,9 г.\nёёрдамчи моддалар: хлорид кислотаси 7М, инъекция учун сув – 1000 мл гача.\nОрса компонентлари г/л ОРСА ионли таркиби ммоль/л\nНатрия хлориди 2,6 Натрий 75\nСувсиз глюкоза 13,5 Хлорид 65\nКалия хлориди 1,5 Сувсиз глюкоза 75\n2,9 Калий 20\nосмолярлик йиғиндиси 245\nОрса эритмаси ЖССТ тавсиялари бўйича ишлаб чиқилган. Осмолярлиги камайтирилган регидратация учун эритмалар самаралироқ ҳисобланиши исботланган; натрийнинг пасайган концентрацияси гипернатриемияни ривожланишини олдини олиш учун калийни юқори даражада мавжудлиги эса – калий даражасини тезроқ тикланиши учун зарур. Орса эритмасининг осмолярлигини камайтирилганлиги ва ичакда сув ва электролитларни яхши ўзлаштирилиши туфайли, диареяни давом этишини ва хажмини қисқартиради.


INVENTO International School: болаларнинг ҳар томонлама баркамол ривожланишлари учун қандай шароитлар зарур?\nINVENTO International School болаларнинг қобилиятларини ривожлантириш учун қулай шароитлар яратиш зарурати ҳақида маслаҳат беради.\nINVENTO International School – бу ўз олдига 2 дан 7 ёшгача бўлган болалар учун сифатли мактабгача таълим тақдим этиш мақсадини қўйган Tashkent City худудида жойлашган янги лойиҳа. INVENTO болалар боғчасида тарбияланувчиларнинг ривожланишлари ҳамда улардаги энг сара хислатларни тарбиялаш учун барча имкониятлар барпо этилган.\nINVENTO боғчаси ҳар бир жабҳада ўз тарбияланувчиларига бўлган меҳр билан ҳаракат қилади, таълим ва тарбия жараёни эса Халқаро Бакалавриат (IB PYP) дастури билан тўлиқ мувофиқликда амалга оширилиб, унда ҳар бир боланинг қобилиятларини тўлиқ очиб беришга қаратилади.\nЎйин шаклидаги таълим услуби\nГуруҳлардаги ўйин шаклидаги дарслар ҳақиқатан ҳам энг самарали ўқитиш услубларидан бири ҳисобланади. Чунки, ўйин жараёнида бола мустақил қарор қабул қилиш ва тенгдошлари билан келишишни ўрганади. Натижада, унда таҳлилий фикрлаш билан биргаликда ижтимоий кўникмалар ҳам ривожланади. INVENTO боғчасида академик дарслар ривожлантирувчи ўйинлар билан кетма-кетликда олиб борилади.\nУшбу мақсадлар учун боғчада KIDZANIA барпо этилган. Бу ерда болалар мини-шаҳарчанинг аҳолиси бўлиб, улар ўзларини турли касб эгалари: ўт ўчирувчи ва шифокордан тортиб то телефон алоқа операторигача бўлган мутахассисликларда синаб кўришлари мумкин. KIDZANIA шаҳарчасидаги ўйин давомида тарбияланувчилар ўзаро муносабатлар ўрнатишни ҳамда ҳар бир касбнинг заруратини англаб етадилар.\nИжодий қобилиятларга урғу бериш\nИжод болаларнинг фикрлашлари учун кучли туртки бўла олади. Болалар ўткир зеҳнли ҳамда креатив фикрлаш қобилиятларини ривожлантиришлари учун бой ижодий муҳит керак бўлади.\nINVENTO – бу ҳақиқий ижодий машқ майдони бўлиб, у ерда болалар маҳсус арт-хонадаги улкан тасмаларда расм чизишни ўрганишлари, кенг хореография залида рақс тушишлари ва амфитеатрда ота-оналарини актёрлик маҳоратлари билан хурсанд қилишлари мумкин.\nОвқатланиш сифати фарзанднинг қанчалик жисмонан бақувват, соғлом ва ривожланган бўлишини белгилаб беради. INVENTO International School боғчасида махсус беш маҳал овқатланиш дастури ишлаб чиқилган бўлиб, у болаларнинг соғлиги учун зарур оқсил ва углеводлар, витамин ва минералларга бой таомларни ўз ичига олади. Аллергияга мойил ёки маълум турдаги маҳсулотни истемол қилиниши тақиқланган болалар овқатланишига бўлса алоҳида эътибор қаратилади.\nТарбияланувчилар рациони турли бошоқли ва донли маҳсулотлардан бўтқалар, табиий гўшт ва сут маҳсулотлари, мева ва сабзавотлар, фойдали шўрва, салат ва албатта десертлардан ташкил топган. Таомларнинг сифатини Ўзбекистон ошпазлар ассоциациясига кирувчи мутахассислар назорат қилиб борадилар.\nINVENTO International School болалар боғчасининг яратилишида маҳаллий ҳамда хорижий педагоглар, психологлар, диетолог ва хоказо мутахассисларнинг энг илғор ғоялари мужассамлашган. Ўнлаб профессионаллар меҳнати эвазига боғчада болалар учун уларнинг ўз уйларидаги каби меҳрга тўла шароитларни яратишга муваффақ бўлинди. Ҳар бир ота-она эса INVENTO бўйлаб экскурсияда юқорида келтирилган сўзларнинг гувоҳи бўлиши мумкин.\nТелефон: (+998) 71 210-99-99\nМанзил: Тошкент шаҳри, Фурқат кўчаси, 4А, Tashkent City ХИМ


Тошкентда Digital Uzbekistan форуми бўлиб ўтади\n14.09.2018 20:56 0 1328\nICTWEEK-2018 ҳафталигининг муҳим воқеаларидан бири Digital Uzbekistan форуми 26 сентябрь куни «Ўзекспомарказ»да бўлиб ўтади.\nФорум - бу ахборот технологиялари соҳасида замонавий тенденцияларни муҳокама қилиш учун ноёб эксперт платформасидир.\nФорумда қарама-қаршиликлар таҳлил қилинади, унинг ривожланиш салоҳияти ва уни амалга ошириш имкониятлари баҳоланади. Тадбирда давлат органлари раҳбарлари, ахборот технологиялари ва коммуникациялар соҳасидаги корхона ва ташкилот раҳбарлари, халқаро экспертлар ва таҳлилчилар, йирик маҳаллий ва хорижий IT-компаниялар вакиллари иштирок этади.\nРасмий чиқишлар ва форум меҳмонлари ичидан «Рақамли Қозоғистон» ва Astana Hub халқаро технопарк давлат дастурини тақдим қилувчи Қозоғистон Республикаси ахборот ва коммуникация вазири ўринбосари Динара Шеглова бошчилигидаги Қозоғистон делегацияси иштирок этади.\nICTWEEK Uzbekistan-2018 Digital Uzbekistan\nТехнология 25/09, 18:12


NUR-SULTAN. Kazinform – Қозоғистонлик ўрта мактаб ўқувчилари учун мобил илова ишлаб чиқилади. Бу ҳақда Kazinform Фуқаролик ташаббусларини қўллаб-қувватлаш марказига таяниб хабар беради.\nЕвропа комиссияси Appleни монополияда айбламоқда\nBRÚSSEL. Kazinform – Душанба куни Европа Иттифоқи Американинг Apple компаниясини ўзининг ҳукмрон мавқеини суиистеъмол қилганликда айблади, дея хабар беради Kazinform euronews.comга таяниб.\nMicrosoft фойдаланувчиларни Internet Explorer браузеридан воз кечишга чақирди\nNUR-SULTAN. Kazinform – Microsoft компанияси Windows фойдаланувчиларига Edge браузерига ўтишни таклиф қилди. Бу ҳақда компания блогида хабар берилди, деб хабар беради Kazinform.\n«Союз МС-19» космик кемаси экипажи бугун Жезқазған яқинига қўнади\nNUR-SULTAN. Кazinform – 2022 йил 30 март куни «Роскосмос» космонавтлари Антон Шкаплеров ва Пётр Дубров, шунингдек, НАСА астронавти Марк Ванде Хай бортидаги бошқариладиган «Союз МС-19» космик кемаси экипажи Ерга қайтади, дея хабар беради Kazinform мухбири.\nФейк: Шифокорлар 5G технологиясини жорий этишни тўхтатишга чақирмоқда, чунки бу соғлиқ учун хавфли\nNUR-SULTAN. Кazinform - Фойдаланувчилар Теlegram мессенжерида шифокорлар бутун дунё бўйлаб 5G тармоқларини жойлаштиришни тўхтатишга чақиришаётгани, чунки бу технология соғлиқ учун хавфли эканлиги ҳақида хабар тарқатмоқда. Уларнинг фикрича, бундай янгилик саратон касаллигининг катта ўсишига ва мия билан боғлиқ кўплаб касалликларга олиб келиши мумкин, масалан, чалғитиш, диққатни жамлай олмаслик, когнитив қобилиятнинг пасайиши ва бошқалар. Stopfake.kz портали буни нима учун жиддий қабул қилмаслик кераклигини тушунтирди, деб хабар беради Кazinform.\nЎзбекистон уч йиллик IТ виза жорий этишни режалаштирмоқда\nТASHKENT. Кazinform - Ўзбекистонда 1 апрелдан бошлаб инвесторлар, IТ-компаниялар таъсисчилари ва ахборот технологиялари мутахассислари, шунингдек, уларнинг оила аъзолари учун IТ визаларини беришни йўлга қўйиш режалаштирилмоқда, деб хабар беради Kazinform мухбири Республика IТ-парки сайтига таяниб.\nҚозоғистонда қишлоқ хўжалиги ерлари қачон тўлиқ рақамлаштирилади\nNUR-SULTAN. Kazinform – Қозоғистонда қишлоқ хўжалиги ерларини рақамлаштириш жадаллаштирилади. Бу ҳақда Сенатда ҚР Қишлоқ хўжалиги вазири ўринбосари Бағлан Бекбауов маълум қилди, дея хабар беради Kazinform мухбири.\nҚозоғистонда фрилансерларнинг хизматлари рақамлаштирилади\nNUR-SULTAN. Kazinform – Фрилансерлар фаолиятини рақамлаштириш мақсадида «платформалик иш» электрон хизмати ишлаб чиқилади. Бу ҳақда Ҳукумат йиғилишида ҚР Меҳнат ва аҳолини ижтимоий ҳимоя қилиш вазири Серик Шапкенов маълум қилди, дея хабар беради Kazinform мухбири.\nБу йил 5G алоқаси Қозоғистоннинг қайси шаҳарларида пайдо бўлади\nNUR-SULTAN. Kazinform – Қозоғистонликлар қачон 5G алоқасидан фойдаланишлари мумкин бўлади. Бу ҳақда ҚР Рақамли ривожланиш, инновациялар ва аэрокосмик саноат вазири ўринбосари Асхат Оразбек маълум қилди, деб хабар беради Kazinform мухбири.\nРоссияда Facebook блокланди, Тwitter эса қисман чекланди\nМОSKVA. ТАSS-Кazinform – Роскомнадзор Россияда Меtа компаниясига тегишли Facebook ва Тwitter ижтимоий тармоқларини блоклади, дея хабар беради Kazinform ТАSSга таяниб.\nҚозоғистонда интернет тезлиги 62 фоизга ошди\nNUR-SULTAN. Kazinform – Жорий йил бошидан буён Қозоғистонда интернет тезлиги 62 фоизга ошди. Бу ҳақда телекоммуникация бозорини монополиядан чиқариш масалалари муҳокама қилинган Menmedia.kz кросс-медиа платформасида маълум қилинди, деб хабар беради Kazinform мухбири.\nҚозоғистонда барча бандлик хизматлари электрон форматга ўтказилади\nNUR-SULTAN. Kazinform – Барча давлат бандлик хизматлари электрон форматга ўтказилиши керак. Бундай кўрсатмани ҚР Бош вазири Алихан Смаилов Ҳукумат йиғилишида берди, деб хабар беради Kazinform мухбири.\nТуркистонда 1 мартдан 50 дан ортиқ камералар ишга туширилади\nTÚRKİSTAN. Kazinform – 1 мартдан Туркистон кўчаларига 50 дан ортиқ камералар ўрнатилади, деб хабар беради Kazinform мухбири.\nЕвропа Иттифоқи яримўтказгич чиплари ишлаб чиқаришдаги бўшлиқни ёпишни режалаштирмоқда\nBRUSSELS. Kazinform - Бугун Еврокомиссия яримўтказгич технологиялари ва иловаларини ишлаб чиқаришда барқарорлик ва технологик етакчиликни таъминлаш бўйича комплекс чора-тадбирлар комплексини тақдим этди, деб хабар беради Kazinform мухбири.\nЖорий йилда Қозоғистоннинг йирик шаҳарларида 5G ни ишга тушириш режалаштирилган\nNUR-SULTAN. Kazinform – Истиқболли қишлоқ аҳоли пунктларида мобил интернет сифати яхшиланади. Бу ҳақда Ҳукуматнинг кенгайтирилган йиғилишида ҚР Бош вазири Алихан Смаилов маълум қилди, деб хабар беради Kazinform мухбири.


“Ботирлар” харбий-спорт ўйинлари фестивали ўтказилади « “Sog'lom avlod uchun” ҲҚБХХФ сайти\n“Ботирлар” харбий-спорт ўйинлари фестивали ўтказилади\n2012 йил 30 Martда киритилган. Рукни: Янгиликлар 1 297 марта кўрилган.\nРеспубликамиз мустақилликка эришгандан буён юртимизда болалар саломатлигини мустаҳкамлаш борасида самарали ислоҳатлар амалга оширилмоқда. Ўтган давр мобайнида аҳоли саломатлигини сақлаш ва яхшилаш, айниқса, оналик ва болаликни муҳофаза қилиш борасида қатор Давлат Дастурлари ва Ҳукумат Қарорлари қабул қилинди. Аҳоли ўртасида тарғибот-ташвиқот ишларини олиб бориш, соғлом турмуш тарзини шакллантириш борасида кўпгина ишлар амалга оширилди. Бу ишларнинг амалга оширилишида давлат ташкилотлари билан бир қаторда нодавлат ташкилотларнинг ҳам алоҳида ўрни бор.\nМаълумки, ёшларимизни ватанпарварлик руҳида тарбиялаш, уларни она Ватанга садоқатли инсонлар бўлиб етишишини таъминлаш борасида жамғарма томонидан қатор чора-тадбирлар амалга ошириб келинмоқда. Шунингдек, ёшларимизнинг ҳарбий соҳага бўлган қизиқишини ошириш, Ватаннинг асл ва мард ҳимоячилари бўлиб вояга етишини таъминлаш ҳам жамғарма олдида турган асосий масалалардан бири саналади.\nШу мақсадда, “Соғлом авлод учун” халқаро хайрия жамғармаси жорий йилнинг 31 март куни Халқ таълими вазирлиги ва “Сен ёлғиз эмассан” болалар жамоатчилик жамғармаси билан ҳамкорликда “Ботирлар” ҳарбий-спорт ўйинлари фестивалини ўтказишни режалаштирмоқда.\nЖумладан, 31 март куни соат 10:00 да Тошкент Олий умумқўшин харбий билим юртида Тошкент шахри ва Тошкент вилояти харбий-спорт мактаблари, секциялар, клублар ўқувчилари ва “Меҳрибонлик” уйлари тарбияланувчилари иборат 200 дан зиёд 5-6-7-8-9 синф ўқувчилари ўртасида ҳарбий-спорт фестивали ўтказилиши режалаштирилди. Тадбир доирасида ўқувчилар спортнинг футбол, баскетбол, югуриш турлари, харбий жанг санъати сирлари бўйича мусобақалар ўтказилади.\nУшбу ҳарбий-спорт ўйинлари фестивали Халқ таълими тизимида ташкил этилган ҳарбий синф ўқувчилари учун келажакдаги орзу-истакларининг қисқа муддатли акси бўлибгина қолмай, балки ўз танлаган йўлида дадил қадам ташлашига сабаб бўлиши турган гап. Бундан ташқари, фестивалда олдинги йилларда ташкил этилган ҳарбий синф ўқувчиларининг ҳарбий жанг саньати,ва кўплаб чиқишлар ўрин эгаллаган.\nТадбирдан кўзда тутилган асосий мақсад эса аниқ – юртимизга чинакам, мард-жасур, шу билан бирга соғлом ҳимоячиларни ҳар томонлама қўллаб-қувватлаш ва рағбатлантиришдан иборат. Тўғри ушбу фестивалда қатнашган ҳарбий-спорт синфлари ўқувчиларининг ҳаммаси ҳам келажакда ҳарбий бўлмаслиги мумкин албатта, лекин, уларда оз бўлса-да ватанпарлик кайфиятини кўтариш фестивалдан кўзланган асл мақсаддир.


Ўзбек ва олмон китобхонларига туҳфалар - Уч илдиз\nБадиий таржима муаммолари таржимашунослик ва адабиётшуносликда санъатнинг махсус тури сифатида кенг ўрганилмоқда. Бадиий таржима техник таржимага қарама-қарши қўйилади ва у ўзига хос ҳусусиятларга эга. Биринчидан, бадиий таржима эркин амалга оширилади. Иккинчидан, бадиий адабиёт таржимасида кўпроқ таржима қилиш мураккаб бўлган бирликлар таржимасига эътибор беришга тўғри келади. Учинчидан эса, бадиий таржима кўпроқ таржимоннинг ўзига ва унинг маҳоратига боғлиқлиги билан асосланади.\nТаржима – халқ маданиятининг ажралмас қисми ҳисобланади. Мана бугунги кунга келиб Ўзбекистонда Ғайбулла Саломов таржимашунослик мактаби ҳам шаклланди. Устознинг бу мактабини таржима назарияси ва амалиёти соҳасида фидойи инсонлар, таржимашунос олимлар ҳамда таниқли мутаржимлар давом эттириб келмоқдалар. Шуни алоҳида таъкидлаш лозимки, таржима билан шуғулланиш учун ҳар бир инсонда иқтидор бўлишидан ташқари соф ният ва соф виждон ҳам бўлиши керак.\nБадиий асарларни чет тилларидан ўзбек тилига ва аксинча таржима тўғрисида сўз юритар эканмиз, ҳаётда гуманитар фанларнинг аҳамияти ошиб бораётганлиги сабабли, ҳозирги пайтда ёшларнинг чет тилларини ўрганишга қизиқиши ва эьтибори ортиб бормоқда. Ўзбекистонда таржимашуносликни ниҳоятда тез муваффиқиятлар билан ривожланиб бораётганлигини таъкидлаш лозим. Айни пайтда немис тилидан ўзбек тилига ва аксинча ўзбек тилидан немис тилига бевосита ўгирилаётган бадиий асарларнинг таржимаси салмоғи йилдан-йилга ортиб бормоқда. Жуда кўп таржимонлар немис тилидан ўзбек тилига, ўзбек тилидан немис тилига бевосита таржима масалалари устида тинмай меҳнат қилдилар ва қилмоқдалар. Буларни номма-ном санаб ўтиш мумкин: Янглиш Эгамова, Пошо Али Усмон, Садриддин Салим, Йўлдош Парда, Хуррам Раҳимов, Мирзаали Акбаров, Шухратхон Имяминова ва ёш таржимонлар Ҳафиза Қўчқорова, Ойбек Остонов ва бошқаларни фахр билан номларини келтириш мумкин.\nКейинги пайтларда Ўзбекистонда таржимашуносликнинг назарий ва амалий жиҳатларига алоҳида аҳамият берилаётганлиги ва бунга давлат миқёсида эътибор берилаётганлиги муҳимдир. Таржимашуносликнинг назарий ва амалий жиҳатларини ривожлантиришда Ўзбекистон Миллий университети хорижий филология факультети немис филология кафедрасида муҳим ишлар амалга оширилмоқда.\nУзоқ йиллардан буён немис филология кафедрасида “Ёш таржимон” тўгараги фаолият кўрсатиб келмоқда. Тўгаракка филология фанлари номзоди, доцент Шуҳратой Имяминова асос солган бўлиб, бугунги кунда ҳам бу тўгарак фаол фаолият олиб бормоқда. Тўгаракнинг собиқ аъзоларидан Моҳигул Баҳодирова ҳозирда Германиянинг Грайфсвалд шаҳрида адабиётшунослик мутахассислиги бўйича магистратурада таҳсил олмоқда ва шу кунгача у 3 та таржима китобини чоп эттирган.\nФурқат Соатов эса Германия адабий коллоквиуми томонидан ташкил этилган халқаро бадиий таржимонлар конференциясида муваффақиятли иштирок этди ва бир неча марта шу соҳа бўйича халқаро грантлар совриндори бўлди.\nМоҳинур Қаюмова шеърлар таржимаси билан шуғулланади ва ҳозирда Олий журналистика йўналиши бўйича ўз билимларини ошириш мақсадида таҳсил олмоқда. Дурдона Саидова, Умида Эшонқулова, Гулшанбону Эргашева, Дилноза Юлдашевалар ўзбек халқ эртакларидан намуналарни ўзбек тилидан немис тилига таржима қилган.\n“Ёш таржимон” тўгарагининг бугунги аъзоларидан Зоҳиржон Акрамхонов 2012 йилда “Ўзбек халқ эртаклари” ни таржима қилиб китоб тарзида чоп эттирган ва ҳозирда тўгаракда фаол аъзоси ҳисобланади.\nТўгарак аъзоси Озода Каримова эса 2016 йил февраль ойида Тошкентдаги Гёте институти томонидан ташкил қилинган бадиий таржима конкурсида Рафиқ Шамининг “Эрини чайқов бозорида пуллаган аёл” номли ҳикоя таржимаси учун учинчи ўринни эгаллади.\nШундай қилиб, Ўзбекистонда немис тилидан ўзбек тилига ва ўзбек тилидан немис тилига таржима қилинган бадиий асарлар сони, салмоғи, сифати ортиб борар экан, бизнинг бирдан бир мақсадимиз ана шундай шарафли ишни бажарувчи мутахассислар тайёрлаб, таржима асарлар сонини бундан ҳам оширишга эришишдан иборатдир.\nУшбу таржималар тўпламидан олмон насридан ва шеъриятидан ҳамда ўзбек шеъриятидан таржималар намуналари ўрин олган. Уларни немис филология кафедраси ўқитувчи ва талабалари амалга оширганлар. Бу китоб уларнинг жонажон мамлакатимиз Ўзбекистон Республикаси Мустақиллигининг 25 йиллигига муносиб совғасидир.\nЎзМУ Хорижий филология факультети декани,\nфилология фанлари нозоди, доцент\nNext story ЎзМУ қошидаги Саъди Сирожиддинов номли академик лицей ўқувчиси халқаро олимпиадада бронза медали соҳиби!\nPrevious story Қаҳрамон Қуранбоев Ўзбекистон Телерадиокомпанияси раисининг биринчи ўринбосари этиб тайинланди


АҚШнинг Душанбедаги элчиси Ричард Хоугланд Тожикистон ҳукуматига тегишли газета таҳририятидан аксил Америка тарғиботи руҳида мақола босгани учун узр сўрашини талаб қилмоқда.\nТожикистон Президенти Имомали Раҳмонов билан учрашувдан кейин эълон қилган норозилик нотасида Хоугланд бу мақолани “ҳақиқатга асосланмаган бўхтоннинг классик мисоли”, дея баҳолади.\nУнинг таъкидлашича, бу мақолага буюртма берганлар АҚШ ва Тожикистон ўртасидаги муносабатларни ёмонлаштириш истагида.\n“Шуни айтишим керакки, Қўшма Штатлар ва Тожикистон муносабатларини бузишга қаратилган буюртма мақола эълон қилинса, бунга хурсанд бўлмайман”, - деди АҚШ элчиси.\n“Жумҳурият” газетасида 26 ноябр куни эълон қилинган мақолада АҚШ ҳукумати молиялаштирган ABA/CEELI ташкилоти ўзининг “Демократия сари йўл” ва “Инсон ҳуқуқлари”, деб номланган семинарлари давомида Тожикистон ҳукуматини танқид қилганлик ва Тожкикистон учун хавфли Ғарб қадриятларини тарғиб этганликда айбланади.\nЭлчи Хоугланд газета Қўшма Штатлар ҳукумати, тожик халқи ва Тожикистонда демократия қуриш истагида бўлган президент Раҳмоновдан кечирим сўраши лозим.\n“Жумҳурият” газетаси мақола муаллифи келтирилган маълумотларни қўлида бор далилларга асосан ёзганини таъкидламоқда.


Аёллар касаллиги (гинекология) | HikmatNuri\nCategory Archives: Аёллар касаллиги (гинекология)\nБу категорияда Аёллар касаллиги (гинекология) ҳақидаги фатволар билан танишасиз.\nҲомиладорликни тезлаштирадиган дориларни истеъмол қилиш\nСавол: Узоқ йил аввал турмуш қилган ва ҳануз фарзанд кўрмаган жувон, ҳомиладорликни тезлаштирадиган дориларни истеъмол қилса бўладими?\nБу ҳақда мутахассис доктор билан маслаҳат қилиш керак. Агар у ҳомиладорликни тезлатадиган дориларни истеъмол қилиш зарар бермаслигини айтса, ҳомиладор бўлиш учун уларни истеъмол қилиш лозим. Чунки Расулуллоҳ соллаллоҳу алайҳи ва саллам: «Суюкли ва пуштли аёлга уйланинглар! Чунки мен сизларнинг кўплигингиз билан (бошқа) умматлар ичида фахрланаман!»– деганлар (Абу Довуд 2050; Ибн Можа 1846).\nНогирон ҳомилани олдириш\nSentabr 28, 2011 Hikmat Nuri\tLeave a comment\nИлмий Тадқиқотлар ва Фатво Бериш Доимий Қўмитаси Бош Муфтий жанобларига доктор Маъмун Малас номидан Катта Уламолар Қўмитаси Умумий Омонатлар бўлимига ва у ердан Қўмитага 20 /10/ 1411 ҳижрий йил 4229 сонли қуйидаги сўров мактубини юборган: Юқорида исми айтиб ўтилган бемор аёл 17/ 10/ 1411 ҳижрий йилида ҳомиладорлигининг йигирманчи ҳафтасида боласининг тушиши эҳтимоли билан касалонага ётқизилди. Чунки у таносил аъзосидан қон кетиш ва қорин бўшлиғининг пастидаги оғриқлардан шикоят қилган. У, беш ойлик ҳомиладор бўлган. Мазкур жувон бундан илгари саккиз марта ҳомиладор бўлиб, тўрт марта табиий йўллар ва тўрт марта тиббий амалиёт билан фарзанд кўрган. Тўрт марта амалиёт қилингани боис, тиббиёт нуқтаи назарида шу кундан бошлаб тўққиз ойда табиий йўллар билан кўзининг ёриши мумкин эмас. Яъни, доя доктор бундан кейинги туғруқларни, она ва боланинг ҳаётини сақлаб қолиш илинжида, амалиёт воситасидагина амалга ошириши керак. Акси тақдирда кучли тўлғоқ туфайли қисқариш кучайиб бачадон ёрилиши ва она ҳамда боланинг ҳаёти хатарда қолиши мумкин.\nУльтрасон тўлқинлар воситасида мазкур ҳомилани текшириб кўрилганида, унинг яшашга яроқсиз ногирон экани аниқланди. Чунки унинг умуртқаси йўқ эди. Бу ҳомиланинг орқасида тикондек ёриқ бўлиб, асаб томирларининг ҳам ривожланмаган бўлиш эҳтимолини кучайтирмоқда. Зеро умуртқаси бўлмаган пайтда ҳомиланинг юрак ва қон айланиш марказидан бошқа барча асаб узвлари шаклланмайди. Боланинг ақлий ривожланиши боғлиқ бўлган мия пўстлоғи ҳам йўқ. Ҳомила бундай ҳолатда ё онасининг қорнида ўлади ёки тирик туғилса ҳам туғилганидан соатлар ёки бир кун ўтгач ўлади. Аснода уни даволашнинг ҳеч имкони йўқ.\nАгар мазкур ҳомилани йигирманчи ҳафтаси, яъни, бешинчи ойида, ўз ҳолига ташлаб қўйилса тўққизинчи ойгача ривожланиб бориши ва охири онани аввал амалиёт билан туғдирилгани боис табиий йўллар билан туғдириш қийин бўлади. Чунки ҳомиладорликнинг охирги икки ойида тўлғоқ сабабли мускул қисқаришлари оқибатида бачадоннинг тикилган жойлари йиртилиб кетиши мумкин. Ҳомиланинг яшаш эҳтимоли оз бўлган бир пайтда онанинг ҳаёти ҳам хатарда қолади. Шунинг учун сиз жаноблардан ҳомилани ҳозирги бешинчи ойида табиий йўллар билан туғдириш ҳақидаги фикрингизни билмоқчи эдим. Бундан кейин эса табиий йўллар билан туғдиришнинг имкони бўлмайди. Чунки ҳозирги ривожланиш еттинчи ойгача давом этса, юқорида айтиб ўтилган тиббий шароитларга кўра амалиёт қилиниши ва онанинг ҳаёти таҳликада қолиши мумкин. Сизларга олдиндан миннатдорчилик билдиришга ижозат бергайсиз.\nБундан ташқари, доктор Зор Банозаҳдий, доктор Муҳаммад Одам Усмон ва доктор Аҳмад Букайрлардан ташкил топган тиббий ҳайъатнинг қарорида ҳам шундай дейилган: Сиз жанобларга бемор Ф. А. М. нинг аҳволи ҳақидаги саволларимизга берган жавобларингиз учун миннатдорчилигимизни изҳор этамиз. Биз сизларга унинг тиббий аҳволини батафсил айтиб ўтдик. У, ҳомиладорликнинг бешинчи ойида бўлиб, қорнида тирик аммо ривожланиши ниҳоясига етсада яшашга яроқсиз қоладиган ногирон ҳомиласи бор. Бундан ташқари бемор тўртта боласини амалиёт билан туққан. Ҳозирги ҳомиладорлик давом этса, замонавий тиббиёт имкониятларига кўра, беморнинг келгусида ҳомиладор қолиш имкониятини чеклаш зарурати туғилади. Чунки биз бешинчи марта амалиёт қилинганидан сўнгра беморимизга кўп амалиётлар қилингани ва уни бирин–кетин қилинган жарроҳлик амалиётларининг ёмон таъсирлари сабабли бачадон найларини боғлашга мажбурмиз бўламиз. Бундан ташқари, юқорида айтиб ўтганимиздек, ҳозирги ҳомила ҳам яшаш имкониятини бермайдиган даражада ногирондир. У умуртқаси йўқлиги ва унга тааллуқли бошқа ривожланмасликлар сабабли тирик туғилганидан сўнгра ҳам бир неча соатгина яшаш эҳтимоли бор, холос. Шариат нуқаи назаридан мазкур ҳомилани ушбу бешинчи ойида тўхтатиш ҳамда онани амалиёт билан туғдириб, бачадон найчасини боғлаш ва келгусида ҳомиладор бўлишдан тўсишдан сақлаб, табиий йўллар билан туғдиришга ҳаракат қилиш жоизми? Чунки бирин–кетин қилинган амалиётлар онанинг соғлиғига салбий таъсир кўрсатади ва бачадоннинг ёрилишига олиб боради. Сиз жанобларнинг шаръий фикрларни баён қилишингиз учун миннатдорчилигимизни изҳор этамиз.\nФатво Бериш Доимий Қўмитаси чуқур ўрганиб чиққач фатво бериш учун сўралган саволга шундай жавоб беради (Фатво № 14268)::\nЮқоридаги икки қарорда айтиб ўтилганига кўра, ҳаётига хатар бўлмайдиган бўлса мазкур жувонни бешинчи марта амалиёт қилинади. Чунки тилга олинган ҳомилани (сунъий йўллар билан) тушириш жоиз эмас. Аллоҳ таолодан барчамиз учун яхши оқибатларни сўраб қоламиз.\n24 ҳафталик ҳомилага нима қилиш керак?\nСавол: Тиббий тушунчага кўра йигирма тўрт ҳафтадан илгари туғилган ёки вазни ярим килограм (500 гр) бўлган бола тушук ҳисобланади. Тиббиёт тараққиёти воситасида нодир ҳолатлардагина бундай пайтда боланинг туғилиши ва туғилган боланинг юраги уришига эришилаяпти. Болага сунъий нафас олдириш билан тиббий муолажа қилиш, Аллоҳнинг изни билан, боланинг умри узайишига сабаб бўлмоқда. Шундай бўлсада, бола гохида яшаб кетиши, бироқ ё тўрт ёки беш ой давомида тинимсиз берилган дори–дармонлар натижасида жисмоний ва ақлий ногирон бўлиб қолиши мумкин. Шундай бўлсада, Ғарб оламида муддатидан (йигирма тўрт ҳафтадан) илгари туғилган чақалоқларни тиббий муолажага қўл урмай, Аллоҳга ташлаб қўйишга қарор қилинган. Агар Аллоҳ хоҳласа чақалоқ яшайди, акси тақдирда, Аллоҳ танлаган барча нарса яхшидир.\nСаволимиз шундан иборат: Мен мазкур тиббий қонунга амал қилишим керакми? Ҳолбуки, менинг кўнглим шунга чопаяпти ва биздаги тиббий имкониятлар Ғарбдаги каби эмас. Яъни, чақалоқни туғилганидан сўнгра сунъий нафас олдириш ёки кислород бериш ёхуд бирон тиббий мудохаласиз Аллоҳнинг иродасига ташлаб қўйишимиз керакми? Агар Аллоҳ унинг яшашини хоҳласа яшаш имкониятларини очиб беради. Йўқса, йўқ.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 3):\nАгар мутахассис докторнинг гумонича фойдали бўлса, йигирма тўрт ҳафтадан озроқ вақт ичида туғилган чақалоққа тиббий муолажа қилишнинг зарари йўқдир. Фойдасиз бўлса, муолажа қилишнинг ҳожати йўқдир.\nҚайлиғим гинеколог эркакка кўринмайди …\nСавол: Уйланганимга уч йил бўлган бўлсада, ҳануз фарзанд кўрмадик. Шу боис қайлиғимни бизда гинеколог аёл бўлмагани учун гинеколог эркакка олиб бордим. Қайлиғим унга кўринишдан бош тортди. Айтингларчи, қайлиғим унга текширтирса бўладими?\nАгар хотин–қизлар касалликларини даволовчи мутахассис аёл бўлмаса, жувонларнинг туғмаслик сабабларини ўрганиш учун мутахассис гинеколог эркакка текширтиришлари жоиздир.\nХотинимга бошқа хотиннинг тухумларини қўйиш …\nСавол: Хотиним Ф. М. ҳомиладор бўла олмаяпти. Тиббий текширувлардан сўнгра унинг туғиши учун ягона йўл «найча (пробирка) болалари» усули билан бошқа жувондан тухум олиш ёки сотиб олиш эмиш. Бу тухумни хотинимнинг бачадонига қўйилса, менинг уруғларим билан ҳомиладор бўлар эмиш. Ҳурматли шайх, биз Аллоҳнинг раҳматидан умидвормиз. Шундай бўлсада, Аллоҳ таолодан, кейин эса сизга бу ҳақдаги шаръий ҳукмни баён қилиш учун мурожаат қиаяпмиз. Бу ҳукмни, риоя қилишлари учун Тиббий Ҳайъат масъулларига ҳам бермоқчимиз. Аллоҳ таоло устингиздан баракаларини ёғдириб, ҳидоятланган кимсалар қаторида қилсин!\n«Найча болалари» усули билан бошқа жувониннг тухумларини олиш ва хотинингизнинг бачадонига қўйиш жоиз эмас. Чунки, ажнабий жувондан олинган ёки сотиб олинган тухумларнинг бошқалари(нинг бачадони)га киритилиши жоиз эмас.


Қандиёр Рустамов 1980 йил Навоий вилояти Қизилтепа туманида туғилган. Миллати ўзбек. Маълумоти: олий.\nҚандиёр Рустамов Ўзбекистон Давлат санъат ва маданият институтининг санъатшунослик факльтетида таҳсил олган. 2000 йилдан бугунги кунгача Сирдарё вилоят мусиқали драма театрида ўз ижодий фаолиятини давом эттирмоқда.\nБир неча йиллар давомида вилоят ва Республика миқёсида нишонланаётган Мустақиллик ва “Наврўз” умумхалқ байрамлари ҳамда нуфузли оммавий тадбирлар сценарий муаллифи, режиссёр ҳамда суҳандон сифатида фаолият юритиб келмоқда.\nҚ.Рустамов 2004 йил “Аскиячи ва қизиқчилар” кўриктанловининг республика босқичида 2-ўринни, 2012 йил “Суҳандон ва конферансьелар” кўрик-танловининг республика босқичида фахрли 1 ўринни эгаллади.\nУнинг театр саҳналаридаги турли ёш, турли касб, турлича феъл-атворга эга бўлган драматик, лирик ҳамда ўткир характерли қаҳрамонлар ижросининг самимийлиги билан томошабинларнинг олқишларига сазовор бўлмоқда.\nЖумладан; “Падаркушда”да Зиёли, “Меҳрибонлар”да Ботир, “Заҳарли томчилар”да Зокир, “Қорқиз ва шум жодугарлар”да Қуёнча, “Тўй ҳангомалари”да Йигит ва Куёв, “Қичқир хўроз”да Хўроз, “Хотинимнинг уч ошиғи”да Шогирд, “Таррослик ёвуз”да Метин, “Шум бола”да Омон, “Оловуддиннинг сеҳрли чироғи”да Оловиддин, “Аёллар машмашаси”да Ҳаммол, “Чиполлино”да Граф Олча, “Бремен созандалари”да Қароқчи, “Ғаройиб томоша”да Хофизали, “Қор ёғмайдиган мамлакат”да Вазир, “Фирибгар”да Акрам, “Хонима хоним”да Акоп, “Сирли башоқ”да Сардор Чумоли, “Хотинлар “гап”идан чиққан ҳангома”да Комил, “Инсон ўзинг”да Азиз, “Каккули соат”да Кузницов, “Жонгинам шартингни айт”да Қўшни, “Тафаккур”да Қудалар, ҳамда “Чодир ҳаёл томошаси”да Качал полвон каби спектаклдаги ролларини маҳорат билан ижро этган.\nУнинг “Арғувон” номли пьесаси Ўзбекистон ёзувчилари уюшмаси томонидан “Жозиба” номли тўпламга киритилиб, 500 нусхада китоб шаклида нашр этилган бўлиб, мазкур саҳна асари Республика театрларида мувваффақиятли саҳналаштирилган.\n“Хайр мактабим”, “Олам кўркисан аёл” ва “Янги йил карнавали” театрлаштирилган мусиқали шоу томошаларининг ҳам мустақил саҳналаштирувчи режиссёри, сценарий муаллифи ҳамда бошловчилиги алоҳида таҳсинга лойиқ.\nУнинг муаллифлиги ва режиссёрлигидаги “Янги йилнинг янги томошаси”, “Оппоғойнинг янги саргузаштлари” спектакллари ёш томошабинларни эзгу ғояларга ундаб, уларда катта қизиқиш уйғотган.